
ARUBIANO TA BIRA CAMPEON 
LATINO AMERICANO 



RECIENTEMENTE a tuma lugar e competencia di Karting International Latino Americano unda e hoben 
Arubiano, Christopher Arends di 19 aña di edad, a resulta e ganador absoluto den e caredanan na Bogota, 
Colombia. Christopher a logra tambe riba su nomber otro titulo di Segundo Campeon cu el a conquista como 
prome luga den e categoria 125cc, den clase Easykart. Diadomingo dia 7 di october, riba pista di Bushiri, 
Christopher den su Easykart nr.420 a gana e competencia local y asina ta haci su entrada p’e Mundial di 
Karting na Cervia, Italia. Tur careda ta supervisa pa FIA y ta organisa pa NACAM. 

Christopher Arends lo representa Sur, Norte America, y Caribe como campeon. E careda na Cervia, Italia t’e 
maximo cu un coredor di karting por logra den su carera, desde 1960. Mundo di Karting Arubano tabata 
desea di por yega mundial na Italia. Awe Aruba ta hopi orguyoso di su yiu di tera Christopher Arends cu 
a logra drenta mundial na Italia. Nos ta sigur cu e lo bai haci un tremendo trabao atrobe. AWEmainta ta 
desea Christopher tur clase di exito. 

A kita unilateralmente pago cu 
check sin ofrece comercio un 
alternativa eficiente 

A muda Polinesia 



AYERA tardi, APA N.V. a tuma decision pa muda 
e crucero chiquito aki, cu tabata nabega den Car- 
ibe, pero a confronta problema financiero, pa haf 
di Barcadera. E tripulacion mientras tanto a ser 
manda pa nan respectivo islanan. Kico lo bai pasa 
cu Polinesia, no ta conoci ainda, pero e lo tin cu 
cubri su gastonan, prome di por hay’e bek. Of APA 
N.V. lo bai bende na findishi. 


Sasaki a adapta plan 
original di RCI, creando 
e.o. condo’s, timeshare, 
mas un casino luhoso 

• Pagina 2 


Ora KvK sinta bao 4 wowo Minister Booshi Wever, e ta coopera bon 

• Pagina 2 






























2 I Local 


Diabierna 12 di Oktober 2007 I AWEMainta 


APA N.V. y RCI tin un acuerdo tentativo riba mesa, 
y ta delibera riba e modelo di financiamento 


E Memorandum of Understand- 
ing (MOU) cu APA N.V. a firma 
cu Royal Caribbean Internation- 
al (RCI) ta ensera dos producto 
definitivo. Mester a yega na un 
acuerdo di consesion, cu ta bai 
regula con e terenonan di haf lo 
bai wordo usa p’e desaroyonan 
nobo y e otro ta, cu mester bin 
cu un plan nobo, con e haf lo 
worde desaroya na haf. 

E discusion riba e dos puntonan 
aki, si mag di yam’e asina a keda 
termina, cu ta motibo cu nos a 


aserca Alfonso Boekhoudt, Di- 
rector di APA N.V. kico a tuma 
lugar te awor. E Director di APA 
N.V. a confirma di a keda cla 
cu e puntonan menciona, y cu 
esaki a keda presenta tambe 
na Hunta Comisario como n’e 
accionistanan, cu ta Conseho di 
Minister y asina por bisa cu APA 
N.V. a cumpli cu loke e MOU 
tabata prescirbi. 

Awor loke ta pendiente ainda, 
cu e dos partidonan (Gobi- 
erno y RCI) mester yega na un 
acuerdo financiero, tocante e 


consesion. APA N.V. di su parti 
tin cierto condicionnan pa cu e 
consesion di su terenonan y un 
di e condicion ta sigur financia- 
mento completo di mudamento 
di e haf di carga pa Barcadera. 
Si esei no por wordo saca for di 
e consesion, APA N.V. no por 
sigui cu demas desaroyo di haf 
di Oranjestad, segun splicacion 
recibi di Alfonso Boekhoudt. 

Di parti di RCI naturalmente 
nan tin un parti di un ‘return 
on investment’, cu sigur nan 
kier logra cu tur e inversion- 


Sasaki a adapta plan original di RCI, 
creando e.o. condo’s, timeshare, 
mas un casino luhoso 


E plan original cu Royal Carib- 
bean International tabatin pa 
desaroya nos haf, cu e.o. mas 
bien lo tabata creacion di un 
otro shopping-mall, cu sigur 
lo bai mata henter centro di 
Oranjestad, Gobierno a pidi pa 
Grupo Sasaki di Merca haci un 
analisis con por bai na desa- 
roya henter e area ei. Semper y 
cuando teniendo cuenta cu tur 
proyecto rond di Oranjestad 
tambe. 

Ta Grupo Sasaki a bin cu un 
plan, cu a deliñea henter e de- 
saroyo deseable, y cu Gobierno 
por biba cune, pa cual durante 
e deliberacionnan a presenta e 
plan aki tambe na RCI, y asina 
nan a bin cu mas componente 
di parke, mas area berde, mas 
aceso pa laman pa publico, 
pues tog a bin un cambio tog 
significante den e plan original 
di RCI. 

Pa loke t’e componente condo’s, 
aparthotel, timeshare, etc., cu 
RCI tin den su plan original, 
esakinan no a cambia. 

Loke si por mira awor, cu tin 
plan pa bin un casino luhoso 
den e compleho di condomini- 
um, timesharing, etc. 


No por bisa cu ora cu Down- 
town Management a anuncia 
su plannan, a pone cu Grupo 
Sasaki a bin cu su cambionan 
n’e plan original di RCI, pero si 
t’asina cu a sinta na mesa cu e 
desaroyadornan di Downtown 
Management, y wak nan plan 
y APA N.V. a wak unda nan por 
ahusta nan plan pa cumpli cu e 
metanan di RCI. 

Den combersacion cu Alfonso 
Boekhoudt, el a confirma tam- 
be, cu esaki ta motibo tambe 
cu a contrata Grupo Sasaki pa 
yuda henter e desaroyonan aki. 
Alfonso Boekhoudt, Director di 
APA N.V. ta afirma tambe cu RCI 
a tene debido cuenta tambe cu 
loke cu APA N.V. a presenta na 
nan di parti di Grupo Sasaki. 

Manera ta conoci, Gobierno 
kier bende edificio di DOW, pa 
cual tin varios interesado, pero 
ningun di e interesadonan aki 
kier paga e prijs cu Gobierno 
ta pidi p’e edificio aki. Ademas 
DOW no kier permiti un di e 
interesadonan aki e posibilidad 
di bai mas halto di loke e edi- 
ficio aki ta actualmente. Pero 
hecho ta, asina cu cuminsa cu 
e desaroyonan den haf y den 


becindario, y mira kico lo bai 
bira e entrada nobo di nos haf, 
e prijs di edificio di DOW lo 
aumenta mas ainda. 

Esaki tambe ta motibo cu tin 
otro desaroyadornan cu tin nan 
tereno cla n’e caminda paralelo 
cu Lloyd Smith Blvd, banda di 
t’e ainda e parti di Zona Liber, 
cu tambe ta cla pa worde de- 
saroya den e.o. condominium 
luhoso. 



HOTLINE 

733-8477 

Digicel 

SfMSro Mat Hirt|i Mlt 



nan cu nan lo kier bai haci na 
Aruba. Si nan no por saca nan 
ganashi for di e consesionnan, 
lo nifica cu no tin ningun clase 
di deal cu Aruba mas. Kico por 
t’e solucion? 

Segun Alfonso Boekhoudt, nan 
ta bezig cu un modelo finan- 
ciero, cu ta riba mesa actual- 
mente y tur dos partido (APA y 
RCI) ta trahando riba e modelo 
aki, unda ta haci ahustacion- 
nan necesario di acuerdo cu e 
mercado di Aruba, pa wak si por 
cumpli cu e exigencia y requesi- 


tonan di tur dos partido. 

Di acuerdo cu nos informacion- 
nan, ambos partido ta masha 
confia di haya otro a lo largo 
pa logra meta di cada uno. Pa 
loke t’e demas condicionnan 
pa cu e consesion, esei si ta uno 
basta extenso y como tal ta ha- 
ciendo algun coreccion tambe, 
unda sigur e exigencianan di 
seguridad cu APA N.V. a exigi 
pa pone den dicho contrato y e 
formato di uso di terenonan di 
APA N.V., pero esei si ta practi- 
camente cla. 


Camara di Comercio ta lamenta 
expresionnan di Minister Wever 

Ora KvK sinta bao 4 
wowo Minister Booshi 
Wever, e ta coopera bon 


MINISTER Booshi Wever a 
lanza comentarionan directo 
contra presidentenan di Ca- 
mara di Comercio y ATIA, 
cual no ta promer biaha tam- 
poco. Edwin Roos, presidente 
di Camara di Comercio ta re- 
acciona riba e comentarionan 
aki.El a bisa cu un Minister 
den su funcion ta haci cierto 
expresionnan asina poniendo 
Camara di Comercio, ATIA y 
otro organizacionnan respeta 
den comunidad den un luz 
negativo como si fuera nan ta 
haci politica y tin nan prefer- 
encia politico. 

Roos ta bisa cu semper ora tin 
critica riba Gobierno parti di 
e critica lo ta similar na esun 
di oposicion, pasobra oposi- 
cion tambe tin su puntonan 
contra Gobierno. Pesey e 
ta comenta cu ta hopi facil 
pa bisa cu ATIA, Camara 
di Comercio y otronan tin 
mesun opinion cu oposicion, 
pasobra berdaderamente den 
hopi caso e lo ta similar. 
Esaki no kiermen automati- 
camente cu e entidadnan 
aki ta liga na e grupo ey of 


hasta cu nan lo tin un agenda 
scondi pa yuda e grupo ey bin 
back na mando. 

Un biaha mas Edwin Roos 
a lamenta e comentarionan 
aki, specialmente di Minis- 
ter Wever cu ora cu nan tin 
reunionnan cune ta trata di 
reunionnan hopi ‘zakkelijk’ y 
hopi al caso. “Mi ta kere cu e 
ta un di e Ministernan cu ora 
di reunion, ora cu ta gewoon 
bao di 4 wowo, tin hopi ne- 
goshi cu bo por haci cune den 
e sentido cu bo por haci hopi 
afspraak cune. No tur ora bo 
ta di acuerdo cu otro, pero 
esey no ta kita afor cu bo por 
sinta na mesa y nos ta bisa 
e Minister tambe cu nos ta 
keda haci uso di nos derecho 
pa aserke y tambe di dune un 
conseho pidi of no pidi”. 
Finalizando, Edwin Roos 
a bisa cu Camara di Com- 
ercio no ta bai cambia su 
forma di traha, ta lamenta 
e expresionnan haci y cu lo 
sigui traha segun nan con- 
senshi y profesionalismo cu 
e organizacion di Camara di 
Comercio tin semper. 

Aumento di edad di pensioen pa 62 aña t’e caminda 
mas viable, aumento di prima no lo ta consehable 



PRESIDENTE di Camara di 
Comercio Edwin Roos a duna 
su comentario riba e asunto di 
edad di pensioen. 

E1 a bisa cu 3 aña pasa tur gre- 
mio sindical y comercial hunto 
cu Gobierno a yega hopi leu cu 
Gobierno tocante e cambionan 
cu mester tuma lugar den e 
sistema di pensioen cu tin. 

Algun luna pasa Camara di 
Comercio tambe a publica un 
raport tocante e problema di 
vergrijzing cu tin aki na Aruba. 
Pesei e ta bisa cu e señalnan pa 
tur hende cu ‘un tiki placa di 
sinti’ ta cu mester haci algo cu 
pensioen. 

E parti cu Camara di Comercio 
ta kere cu ta menos popular, 
pero casi sigur no por preveni 
ta aumento di edad. Ta di opin- 
ion cu na e momentonan aki 


un aumento te na edad di 62 
aña mester ta suficiente, pero 
ta wak e trendnan mundial 
caminda cu e edad aki a bai na 
65 aña y ta papiando hasta di 
67 aña. 

Siguientemente Roos a bisa 
cu e tin di haber cu e hecho cu 
hopi hende di mercado labo- 
ral ta cuminsa traha mas laat 
cu antes. Antes ora caba scol 
secundario cu 16 pa 18 aña ta 
cuminsa traha y asina tabata 
aporta cu e labor na economia 
y comercio di e pais cu mas of 
menos 35 pa 40 aña. 

Awendia cu hende ta bai studia 
afor, ta specializa y hasta ta 
tuma un par di aña sabbatical 
prome cu nan echt cuminza 
drenta e forza laboral ta na 
edadnan mas halto y ta aporta 
menos na e parti di pension. 


Otro problema cu tabatin ta cu 
tempo cu Aruba su economia a 
crece na un speed hopi grandi 
cu a importa hopi labor di afor, a 
importa hendenan den edadnan 
di 30 pa 40 aña y nan tampoco 
a aporta completamente na e 
fondo di pension, pero si awor 
a cuminsa cobra nan pensioen. 
Ya caba por mira cu e cantidad 
di hoben cu ta caba scol no ta 
suficiente pa cubri e cuponan cu 
ta keda habri y esaki ta ilustra 
caba e problema di vergrijzing 
y manera cos ta bayendo awor 
aki, edad di 60 aña no por ta 
sostenibel mas. 

E otro posibilidad cu lo por tin 
ta aumento di prima, pero mi- 
rando e gastonan cu comercio 
tin caba Camara di Comercio ta 
kere cu e aumento di prima n’e 
momentonan aki sigur no ta un 
opcion viable. 


Mientrastanto Minister drs. 
Booshi Wever a laga sa caba 
cu bou di Gobierno actual y 
probablemente den e otro Go- 
bierno, cu lo ta di signatura di 
MEP atrobe, nan lo no papia 
mes di aumento di edad mas. 
E fondo di pensioen ta fuerte y 
por carga e peso aki pa un par di 


aña mas y pesei e no ta kere cu 
p’awor Gobierno aki sigur lo no 
discuti un aumento di edad. 

Anselmo Pontilius di FTA a laga 
sa cu nan sigur lo no permiti 
pa bin un aumento di edad, sin 
participacion debido di e gre- 
mio sindical. 


A kita unilateralmente pago cu check sin 
ofrece comercio un alternativa eficiente 


EDWIN Roos, papiando den su 
calidad di presidente di Camara 
di Comercio, pero tambe di 
ehecutivo di banco local a duna 
su posicion riba e decision di 
Servicio di Impuesto di Aruba 
(SIA) di no acepta checknan 
mas. 

E ta bisa cu for di punto di bista 
di comercio, esaki lo trese cune 
un extra ineficiencia, pasobra e 


persona lo haya su mes ta haci 
e pago cu un transferencia na 
banco y despues mester bai pro- 
ba na SIA cu berdaderamente e 
pago a wordo haci, es decir, no 
ta spaar ningun gasto di bode 
cu toch mester sigui bai SIA y di 
otro banda, tin e extra tramite 
pa haci pago via transferencia, 
busca e comprobante cu a haci e 
pago y asina registre na SIA. 


Tambe e ta bisa cu e medida aki 
no ta aumenta e servicio cu Ont- 
vanger mester duna comercio. 
Si wak’e di banda di Ontvanger, 
Camara di Comercio no a haya 
ningun informacion tocante e 
cantidad di checknan sin fondo, 
cual den nan opinion no ta dje 
halto ey. 

Como parti di Otnvanger y 
banco, Roos ta bisa cu tin menos 


gasto pa procesa un transferecia 
cu esun pa procesa un check. 
For di e punto di bista ey por 
compronde cu Ontvanger a 
dicidi di bai prohibi uso di 
check. 

Si no tin alternativa eficiente pa 
haci e pago, Edwin Roos ta kere 
cu lo haya toch un aumento di 
cash y asina no lo logra e efi- 


ciencia cu kier a logra, pasobra 
keto bai pago cu check ta e man- 
era mas eficiente pa gran parti 
di comercio haci su pagonan na 
Ontvanger. 

Mas aleu, Roos ta bisa cu no por 
kita e manera di pago mas efi- 
ciente pa comercio, esta check, 
unilateralmente sin duna otro 
servicio cu por lo menos lo ta na 
e mesun nivel di eficiencia. 

Parlamento Hubenil cu un imagen nobo 
ta yama bon bini na miembronan nobo 



AYERA mainta Parlamento 
Hubenil Aruba a convoca un 
conferencia di prensa caminda 
a papia riba kico Parlamento 
Hubenil ta bezig cune y kico tin 
riba plan pa trese cu e diferente 
proyectonan cu nan ta haci- 
endo.Parlamento Hubenil den 
transcurso di e bestuur nobo 
cu a sinta a bin cu un plan pa 
cambia e imagen di Parlamento 
Hubenil y asina tambe a presen- 
ta un logo nobo. Full e cambio 
ta bin cu su imagen y logo nobo. 
Banda di esaki tambe nan a bin 
cu un tema di aña cual ta abuso 
di menor. Tambe lo bin cu difer- 
ente otro proyecto di cual caba 
a bin pasonan di balor. 

Miembro di Parlamento Hube- 
nil Aldrich Kelly a comenta cu 
e aña aki nan a cuminsa traha 
riba nan miembrecia. Miem- 
brecia di Asociacion Conseho 
Hubenil Aruba ta pa dos aña 
y den ultimo temponan aki tin 
cierto miembronan cu a yega na 
final di nan termino y door di 
esey a gradici nan pa nan esfu- 


erzo y apoyo. E miembronan aki 
ta Andre Maris, David Brown, 
Giovanni Croes, Jean-dihno 
Trappenberg, Maki Wiggins, 
Maurits Ras y Ysafeli Huertas. 
Na mes momeno Aldrich a 
anuncia e miembronan nobo di 
Parlamento Hubenil, esakinan 
ta Pierre Sully Jourdain rep- 
resentando Taekwondo Bond 
Oranjestad; Thais Arends rep- 
resentando Knock Out Model 
Agency; Derick Manzanares 
representando Mascaruba y 
Chetana Hassell. 

A yama e miembronan aki bon 
bini y a bisanan cu e comienzo 
di nan trayectoria lo consisti di 
siñamento, gana experiencia y 
mehora diferente habilidadnan 
pa asina nan por eherce nan 
funcion como miembro. 
Igualmente a probecha e opor- 
tunidad pa pidi organizacion- 
nan di hoben cu tin un statuut 
pa manda un representante 
di nan organizacion. Nan por 
tuma libremente contacto cu 
Parlamento Hubenil, pero tam- 
be nan mes a cuminsa tuma 


contacto cu diferente orga- 
nizacion di hoben pa asina nan 
manda representante. 

E profile di e hoben ta e si- 
guiente: e mester ta inscribi 
na registro civil di Aruba; e 
mester ta entre 14 pa 23 aña 


di edad; mester ta bishitando 
un scol of ta forma parti di 
un organizacion; mester por 
domina e idioma papiamento, 
hulandes y ingles, papia y scirbi; 
e persona mester tin habilidad 
social; e persona mester ta 
dispuesto pa dedica su tempo 


liber na Parlamento Hubenil; y e 
persona mester ta dispuesto pa 
papia den publico.Finalizando 
Aldrich Kelly a yama ayo na tur 
e miembronan cu ta bai laganan 
y cu sigur cu nan lo haya nan 
falta, y tambe na e miembronan 
nobo el a yamanan bon bini. 


Parlamento Hubenil organizando eleccion escolar 
dia 22 di november awor na scolnan rond Aruba 



THAIS Arends, presidente di 
e comision proyecto eleccion 
escolar 2007 di Parlamento 
Hubenil a comenta cu e comi- 
sion a wordo forma di miem- 
bronan nobo y tin intencion 
di bishita e scolnan cu nan 
aprobacion, pa asina nan duna 
e alumnonan un presentacion 
di kico ta Parlamento Hubenil, 
kico e ta encera y kico tur nan 
por haci. Banda di esaki tambe 
lo bishita radio emisoranan pa 
asina laga pueblo sa di e elec- 
cion cu nan ta bai tene.Lo reuni 
cu tur e interesadonan 14 di no- 
vember 2007 y tur hoben cu lo 
kier inscribi pa e eleccion aki lo 
por aaserca director di nan scol 
y ultimo dia pa inscribi lo ta 16 
di november. Cada candidato cu 
inscribi lo por prome nan mes 
na diferente manera na scol y e 


tema cu Parlamento Hubenil lo 
kier pa nan promove ta abuso 
di menor, cual ta nan tema di e 
aña aki.E eleccion mes lo tuma 
lugar 22 di november na e scol 
mes. Apone cu lste y 2de lesuur 
di e mainta ey lo tene speech, 
si scol bai di acuerdo cu esaki y 
3de lesuur lo tin e votacion. 
Procedura di e votacion ta e 
siguiente: tur klas lo haya nan 
ballots, tur mucha ta haci nan 
votacion y e ballots ta wordo 
recogi door di e maestro(a) y lo 
wordo poni den un caha camin- 
da cu Parlamento Hubenil mes 
lo buske na final di e votacion.E 
resultado lo wordo anuncia dia 
23 di november den un rueda di 
prensa y e cantidad di alumno 
cu ta representa nan scol lo ta 
a base di cuanto alumno tin 
na e scol.Cada representante 


mester cumpli ci e siguiente req- 
uisitonan: mester ta inscribi na 
registro civil di Aruba; mester 
ta entre 14 y 23 aña di edad; 
mester ta bishitando un scol; 
mester por domina e idiomanan 
papiamento, hulandes y ingles 
(papia y scirbi); mester tin 
habilidadnan social; mester ta 
dispuesto pa dedica su tempo 
liber na Parlamento Hubenil; 
mester ta dispuesto pa papia 
den publico.E minimo di hoben- 
nan cu Parlamento Hubenil lo 
kier ta 40 hoben, pero nan ta 
bayendo pa 60, esaki debi cu 
na december tin un cantidad 
di hoben saliendo for di Par- 
lamento Hubenil y si no haya 
e miembronan nobo, lo keda 
menos cu 10 hoben.Mirando cu 
nos ta bibando den un tempo cu 
tur hende ta usa internet, Parla- 


mento Hubenil a pone tur infor- 
macion riba nan My Space, esta 
www.myspace.com/pharuba 
aki lo pone tambe tur e ultimo 


noticianan di e eleccion. 
Finalizando a pidi cooperacion 
di prensa pa full e cubrimento 
di e eleccionnan. 

Despues di tur critica y remarcanan haci 

Downtown Development a sigui traha pa logra su 
meta: Salba Caya Grandi cu un proyecto bunita 


DESPUES di tur critica cu tabatin riba 
e intencion di Downtown Development 
pa cu Caya Principal, unda tambe su 
iniciador Raoul Henriquez hasta bira 
victima di atakenan personal, el a sigui 
traha den forma silencioso, pa logra su 
meta, pa Caya Grandi no bai perdi. 

Ya caba tin algun adaptacion haci n’e 
mapa tentativo y tambe e remarkenan 
haci dor di algun persona, sigur a ser teni 
na cuenta. A studia hopi e remarkenan 
haci, cu n’e momento ei tabata den estu- 
dio caba, segun Raoul Henriquez. 

Te awe no tin un definicion exacto con e 
proyecto lo keda ehecuta, pero e hecho 
cu tin un discusion publico, sigur a 
yuda Downtown Development den su 
preparacionnan hunto cu e instancianan 
di Gobierno. 

Raoul Henriquez a bisa cu n’e momento 
aki tin na discusion un acuerdo di oper- 
ación, cu sigur lo trece hopi tranquilidad 
di hopi di e remarcanan cu tabatin. Man- 
era menciona, despues di e temporada di 
critica ei, a sigui traha riba e detayenan. 


Asina p.e. DOW ta trahando duro riba e 
parti di infrastructura. 

P.e. a cuminsa na defini hunto cu DOW, 
cua t’e areanan problemático den Caya 
Principal, despues a defini problema di 
aceso di trafico, seguridad, pa tin un 
plan bon prepara. 

A defini como e embeyecimento di Caya 
Principal mes y con Downtown Develop- 
ment mes ta propone cu e lo bai bira. 
Recientemente a keda termina e “inrich- 
tingsplan”, igualmente e plan di trafico, 
con esaki tin cu core, cu a keda discuti 
den su detaye cu expertonan di trafico 
di polis, Cuerpo di Bombero, etc. 

Y awor nan ta n’e punto, unda Gobierno 
ta trahando cu su instancianan y cu e 
companianan di utilidad, WEB, Elmar y 
Setar y DOW, pa defini e plan subterea- 
ño, cu sigur lo tin un costo substancial. 

Segun Raoul Henriquez, e sa cu Gobi- 
erno ta trahando masha duro riba e ul- 
timo aki, y e ta spera cu den e proximo 4 
simannan nan lo por bin cu un definicion 
n’e parti ei. Manera menciona, esaki ta 
bai requeri un inversion grandi pa cual 


mester habri e discusion con esaki lo 
bai worde financia. Den esaki tambe 
Downtown Development a colabora cu 
Gobierno dor di pensa y con huridica- 
mente lo por yega na un financiamento 
p’e trabounan subtereaño. 

Di parti di Downtown Development mes, 
nan kier un sosten amplio di tur doño di 
edificio den Caya Principal y como tal 
lo bai habri un forma di subscripcion pa 
nan. Tin un oficina chiquito den caya, 
hustamente pa ta acesible pa tur doño 
di edificio, pa nan mes mira kico ta 
pasando. Ya caba tin reunion ta tumando 
lugar 2 bes pa siman cu e participante- 
nan pa informa nan di tur detaye di e 
proyecto. 

E compania aki tin hopi meta y practico 
y tur esaki cu interes pa mantene Caya 
Principal bibo. Te awor tur cos ta cana 
bon y segun Raoul Henriquez, gran parti 
di e doñonan di edificio ya a subscribi un 
sorto di “Letter of Interest”, y asina por 
haya di cada uno nan feed-back, nan 
remarcanan, pues nan indicacion cu nan 
ta dispuesto pa participa. 


Hecho ta cu varios di e doñonan di edi- 
ficio den Caya Principal kier sa kico ta 
bai pasa cu e shelter, cu te awe e no ta 
un solucion, pero mas bien un continuo 
dolor di cabez pa nan. Esnan cu pasa den 
Caya Principal den oranan di anochi, ya 
no por haci ningun ‘window shopping’, 
pero ta tapa manera un bunker. Y asina 
mes, ainda nan ta sigui kibra y destrui e 
poco vitrinanan cu tin. 

Raoul Henriquez ta afirma cu e ta un 
problema serio. Downtown Devel- 
opment ta kere cu no pasobra tin e 
problema aki, no por yuda na busca un 
solucion. Tur doño di edificio ta kere cu 
loke ta wordo haci ta bon pa nan mes y 
pa pueblo en general, unda ta creando 
un infrastructura nobo. 

Raoul Henriquez su approach riba e 
problema aki ta, cu dor di crea un mall, 
bin cu seguridad, lo evita e hendenan 
yega n’e parti aki y unabes cu e com- 
pania tin su magnitud y logra su meta, 
sigur despues mirando e intencion cu ta 
wordo haci pa algun grupo, sigur lo por 
yega na un solucion. 


Sindicatonan tin un rol importante den maneho di Gobierno 

Nan mester expone loke no ta bon 


PARTIDO RED ta mira cu sindicatonan 
tin un rol importante pasobra gobierno 
tras di gobierno no tabatin e madurez 
ni sentido di responsabilidad pa hiba un 
maneho di personal responsabel. 

Pa proteha e interes di nan miembrecia, e 


diferente sindicatonan di sector publico 
mester controla nombracion di personal 
di Gobierno, segun Armand Hessels 
di RED. Loke e kiermen cu esaki ta cu 
na momento cu sindicatonan ripara cu 
nombracion ta tuma lugar na un manera 
incorecto nan mester expone esaki pa 


pone cara di Gobierno na berguenza, 
pa yuda para asina e nombracionnan 
di personal. 

Na di dos lugar, sindicatonan por aporta 
na aumento di productividad di nan 
miembrecia y na yuda elimina e dispi- 


dimento door di cuestiona e forma di 
trabao di departamento di Gobierno. 
Na e manera aki, segun Hessels, nan 
ta yuda pa cada bes mas placa bin di- 
sponibel y por usa esaki pa elimina e 
bahamento di forza di compra di nan 
miembrecia. 

RED ta para 100% tras di e cambio di ley di SVb 
E ta beneficia e trahadornan 


DURANTE conferencia di 
prensa di partido RED, Rudy 
Lampe a elabora riba e cambio 
di ley di SVb. E ta bisa cu frac- 
cion di RED a vota na fabor di e 
ley aki y ta para 100% tras di e 
cambio cu a tuma lugar. 

Lampe ta bisa cu e ley aki ta 
positivo pa loke ta e derechonan 
di hende muher. A kita e dis- 
criminacion cu tin entre sector 
publico y sector priva y tambe 
a kita e discriminacion entre 
estado civil entre personanan 
como tambe e ta un ley cu ta na 
bienestar di e clase trahador. 

E ta splica cu den pasado tabata 
existi e situacion cu despues di 
3 dia di AO, e trahador ta ricibi 
compensacion di SVb pa full e 
periodo y e cambio den e ley aki 
ta implica cu e promer 3 dianan 
ta bin pa cuenta di e doño di 


trabao. 

Tambe e ta bisa cu den pasado 
e doño di trabao hasta tabata 
keda beneficia si e trahador 
keda mas cu 3 dia AO, pasobra 
e ora ey e tin menos gasto, pa- 
sobra SVb ta cubri gran parti di 
e gastonan y awor e situacion 
a cambia y esey ta bai duna e 
incentivo necesario pa e doño 
di trabao haci cierto cambio- 
nan cu ta favorece e trahador. 
Por ehempel, si un trahador ta 
traha bao di condicionnan no 
higienico, y esey ta tuma lugar 
na Aruba, e por bira malo y ta na 
beneficio di e doño di trabao pa 
drecha e condicionnan ahigien- 
ico, mehora e condicionnan di 
trabao pa asina e trahador ta 
menos malo y ta favorece tambe 
e cartera di e doño di trabao. 
Inclusive Rudy Lampe ta bisa 
cu e lo yuda pa doño di trabao 


bin cu incentivonan p.e. cu si 
durante un aña e trahador no a 
meld ziek of a meld ziek masha 
poco mes, e ta haya un recom- 
pensa pa esey. 

Banda di esey el a bisa cu RED 
ta spera cu Gobierno bin cu un 
campaña di concientizacion 
riba derechonan di e trahador 
pa compaña e ley aki, pasobra 
e trahador tin ya pa ley regla cu 
doño di trabao tin cu paga su 
salario 100%. Banda di esaki un 
doño di trabao no por pone pre- 
sion riba un trahador cu ta malo 
pa bai traha toch, tampoco e 
por kita e trahador for di trabao 
pasobra e ta malo. 
Finalizando, Rudy Lampe a 
duna di conoce cu mirando e 
ventahanan cu e cambio di ley 
aki ta trese pa e trahadornan, 
fraccion di RED a vota na fabor 
di dje. 


Mester lucha contra e desigualdad social 

Duna indexering na esnan cu entrada mas 
abao y freeze esunnan cu tin salarionan top 


LIDER di fraccion di RED, 
Rudy Lampe a comenta cu RED 
ta para solidario cu sindicato 
TOPA y e bloke sindical cu a 
bin ta exigiendo un ahuste di 
salario pa cu e empleadonan 
publico. 

No solamente RED ta consid- 
era cu e ahuste aki mester bin 
pa e empleadonan publico, 
pero tambe pa tur trahador 
den sector priva, pa asina nan 
tambe beneficia di e progreso 
di Aruba. 

Aki el a menciona cu segun 
cifranan di CBS e capacidad di 
compra di e ambtenaarnan a 
bai atras cu mas cu 20% y pesey 
RED ta kere cu ta hustifica pa na 
e momentonan aki e capacidad 
di compra di e trahador wordo 
reahusta. 

RED ta mira como promer pri- 
oridad pa Aruba na e momento- 
nan aki e lucha contra desigual- 
dad social. Lampe ta bisa cu e 
ultimo añanan tin un happy few 
cu a bai dilanti den entrada, a 


goza tur sorto di pivilegio, pero 
tambe tin un gran mayoria cu 
su capacidad di compra a bai 
dramaticamente atras, cu a 
bira mas pober, incluyendo nos 
pensionadonan. 

Pa e motibo ey fraccion di RED 
ta bisa cu nan ta contra index- 
ering di salario di Parlamentari- 
onan y Ministernan y di schaal 
16 cu ta un di e top salaris den 
ambtenarij. RED ta kere cu no 
ta hustifica pa esnan cu ya tin 
un salario gordo pa nan wordo 
indexa. Mescos ta conta pa tur 
e coordinadornan, e privile- 
giadonan di e Gobierno aki cu 
ya a haya 25% di toelage riba 
nan salario. “E cifra cu sindi- 
cato TOPA ta menciona ta cu e 
ambtenaar a bai atras cu 27.2%, 
kiermen nan a haya nan index- 
ering door cu nan ta yega na 
e Gobierno. E gobernantenan 
aki via nombracionnan politico 
a privilegia un grupo cu 25% 
di toelage y nos ta bisa cu no 
ta husto pa indexering tambe 


conta pa nan, pasobra e ora nan 
ta haya un dobbel indexering”. 
E indexering no ta conta sola- 
mente pa e ambtenaar chikito, 
pero tambe pa e trahadornan 
di p.e. di hospital cu ta den nan 
lucha pa indexering y tambe pa 
maestronan di scol, segun Rudy 
Lampe ta declara. 

RED ta kere cu esey ta e rumbo 
cu Aruba mester bai, esta con pa 
haci e desigualdad social cu a 
crea desde e ultimo añanan ca- 
minda esnan mas chikito, esnan 
cu ta gana menos por bai dilanti 
y freeze pa basta aña e salario di 
Parlamentario, Minister y otro 
top salarionan. 


ñl J Mainta 

Nos c-mail: 

iKHicia rr 

Tel: 583-1400 
Fax; 583-1444 


Pa promer biaha 

Arubiano ta bira Campeon 
Latino Americano y ta bay 
mundial di Karting na Italia 


RECIENTEMENTE atuma 
lugar e competencia di Kart- 
ing International Latino 
Americano na unda cu e ho- 
ben Arubiano Christopher 
Arends di 19 aña di edad, a 
resulta e ganador absoluto 
como Promer Campeon den e 
caredanan aki na Bogota Co- 
lombia. Tambe Christopher 
tin riba su nomber otro titulo 
di Segundo Campeon cu ela 
sa di conquista como e Prome 
luga den e categoria 125cc, 
den clase Easykart, na luna 
di juni e aña aki. Diadomingo 
7 di october, ariba pista di 
Bushiri, Christopher den su 
Easykart nr.420 a gana e 
competencia local conqui- 
stando e promer lugar cu 
broche di oro y tambe como 
su entrada pa e Mundial di 
Karting na Cervia, Italia. Tur 
e caredanan ta supervisa pa 
FIA y ta organisa pa NAC AM, 
cu ta responsabel pa e compe- 
tencianan den Caribe, Norte- 


y Sur America. Paisnan cu 
lo competi ta: Italia, Rusia, 
Colombia, Inglatera, Merca, 
Venezuela, Grecia, Polonia, 
Cypre, Mexico, Hapon y 
Aruba. Christopher Arends lo 
representa Latino America, 
Norte America y Caribe como 
Campeon. 

SU registracion ta Aruba 
siendo parti di Reino Hu- 
landes (Hulanda). Pesey 
su licensia di coredo ta di 
Hulanda. E caredanan na 
Cervia, Italia ta e maximo 
cu un coredor di Karting por 
logra den su carera, desde 
1960. Mundo di Karting 
arubano tabata desea di por 
yega mundial na Italia. Awe 
Aruba ta hopi orguyoso di 
su yiu di tera Christopher 
Arends cu a logra drenta 
mundial na Italia. Nos ta 
sigur cu e lo bai haci un tre- 
mendo trabao atrobe. Nos ta 
desea Christopher tur clase 
di exito. 

Henter pueblo ta sufri door di e maneho iresponsabel di Gobierno pa cu personal 

Tur e medidanan conoci a bin pa financia e mal maneho aki 


MIEMBRO di partido RED, Armand 
Hessels durante conferencia di prensa 
a comenta riba e motibonan pakico 
awe e poder di compra di empleadonan 
publico a bai atras, cual e ta bisa ta uno 
masha simpel mes. 

E ta bisa cu durante e ultimo 6 añanan, 
Gobierno a neglisha e derecho di nan 
empleadonan pa proteha e forza di 
compra a pesar di tur e subimentonan di 
prijs, bao di e pretexto cu no tin placa. 
Esaki segun Hessels no ta berdad, pa- 
sobra Gobierno a haya hopi placa extra 
pero a dicidi di usa e placa ey na un man- 
era cu ta conveni e partido den Gobierno 
y no e pueblo of empleadonan publico. 
Gobierno a scohe pa usa e placa ey pa 


haci nombracionnan politico y pa haci 
hopi dispidimento di placa. 

Esaki segun miembro di RED ta un di e 
puntonan di enfoke principal di RED, 
esta e tradicion di nombracion politico, 
pasobra esaki ta causa hopi problema 
na Aruba y un di nan ta cu e ta crea in- 
husticia. Ta nombra hopi biaha hende 
incapacita riba puesto mucho halto pa 
nan preparacion cu salario mucho hato 
y ta haci cu esnan cu ta den Gobierno a 
base di preparacion, a base di promocion 
normal ta wordo hala un banda y ta 
wordo demotiva, cual ta trese cune un 
caida den e productividad den e aparato 
gubernamental. 

Otro consecuencia ta cu ta mantene e 


situacion di privilegio pa esnan yega, of 
pa esnan den un shaal hopi halto, esta 
un grupo cu ta ricibi 25% toelage riba 
nan salario cu ta suma entre mil pa 2 mil 
florin extra riba nan salario. 

Mas aleu e ta bisa cu e bolo cu tin di- 
sponibel pa empleado publico mester 
wordo reparti entre un grupo mas grandi 
di empleado y esey ta haci na un cierto 
momento cu mester cremencha riba e 
bolo y no por pone crema of otro cos 
riba dje. 

Segun Hessels ta bisa, pa Gobierno finan- 
cia emaneho iresponsabel di personal, 
tabata necesario pa busca financiamento 
adicional y esaki a wordo haci door di 
elimina indexering den practica. Tambe 


a bin ultimo biaha como indexering cu 
e ATV dagen cu a haci cu e productivi- 
dad di aparato gubernamental a baha. 
Igualmente a aumenta e servicionan 
di Gobierno hopi biaha cu hopi mas cu 
100% sin cu ningun hende a bisa nada, 
mientras cu si den sector priva aumenta 
prijs cu 5 te 10% tur hende ta grita. 

Tambe a aumenta e tarifanan di im- 
puesto, a introduci BBO y tur esakinan 
a bin pa financia e maneho di personal 
iresponsabel di Gobierno y cu pa RED e 
desventaha adicional no ta solamente e 
empleadonan publico ta paga pa e per- 
dida di indexering, sino henter pueblo di 
Aruba, cual ta algo inaceptabel. 


Gobierno por tuma pasonan corectivo pa asina poder di compra di henter pueblo aumenta 

MIEMBRO di partido RED, Armand logia di indexering cu mester mantene en realidad henter pueblo mester aporta mester enfoca tambe riba eficiencia ] 


MIEMBRO di partido RED, Armand 
Hessels kier aporta tambe na e discu- 
sion si mester bin indexering of no. 
E ta bisa cu como cu partido RED ta 
completamente di acuerdo cu mester 
repara e forza di compra, kier aporta 
na e discusion aki. Pa RED ta hopi mas 
importante cu simplemente e termino- 


logia di indexering cu mester mantene 
e forza di compra, con pa logre mester 
ta e punto di discusion, segun Hessels, 
kende a agrega cu den opinion di RED 
si ta pensa solamente riba indexering, 
tin miedo cu esey lo hiba na un spiral di 
inflacion, pasobra e ora ey hopi cos ta 
encarece, ya cu pa financia e indexering, 



FCCA 


Fundacion Cas pa Comunidad Arubano 


AVISO 

FCCA ta avisa tur habitante di Cas di huur di 
Gobierno y di FCCA cu por yena peticion pa bin na 
remarca pa rebaho di huur (huursubsidie) pa aña 
2008. Pa por yena e peticion mester trece slip di 
salario di tur persona den cas cu ta traha, ricibi 
onderstand of cobra pensioen. 

Fecha: 8 oktober te cu 12 oktober 2007 
Oficina di FCCA na San Nicolaas for di 8.00 a.m. pa 
11.30 a.m y for di 12.30 p.m. pa 3.30 p.m. 

E siguiente barionan por yena e peticion e siman aki: 
Sabana Basora y Sabana Basora Noord. 


en realidad henter pueblo mester aporta 
na e financiamento aki y esaki no ta 
corecto den opinion di RED. Loke mester 
haci e ora ta traha na e causa di tur esaki 
y e causa ta e cantidad di nombracion 
politico. Cu otro palabra, Gobierno 
mester baha e cantidad di personal di tal 
forma cu ta keda mas medio financiero 
disponibel pa bin na un 
reahuste di salario. 

■ Como di dos solucion 
Armand Hessels ta co- 
menta cu tin hopi fu- 
ente di dispidimento 
di placa y si bai riba un 
saneamento di esaki, 
masha hopi placa ta bin 
disponibel. Gobierno 


Sabana Blanco # 66 - B. Van der Veenzeppenfeldstraat # 63 
Tel: 522-FCCA of 522-3222 - Fax: 583-6272 
E-mail: info@fcca.com - Website: www.fcca.com 


mester enfoca tambe riba eficiencia y 
efectividad di trabao di aparato guber- 
namental, aumentando asina e produc- 
tividad di e productividad di e aparato y 
e calidad di servicio cu ta conveni henter 
pueblo di Aruba. 

Na momento cu haci esaki e gastonan 
di operacion di Gobierno ta ira menos 
y esey ta duna Gobierno e espacio pa 
e ora ey baha gradualmente impuesto 
di Aruba cu a wordo introduci e ultimo 
añanan. 

Na momento cu ta baha e tipo di im- 
puestonan aki, esaki no ta conveni so- 
lamente e empleadonan publico, pero 
henter pueblo di Aruba. E ora ey un 
indexering cu lo a bin pa un grupo limita 
ta bai conveni henter pueblo di Aruba. 


MOVING ADDRESS NOTICE 

Accounting and everything related to Matilde (Chez 
Mathilde Restaurant), Tango Restaurant and Inca 
Property Management (Arawak Real Estate) has 

moved since September 15, 2007 to a new address: 

ARUBA WINE & DINE 
Saliña Cerca 2-A 
Noord 

P.O. Box# 5126, Noord 

Tel.: (297) 586-9955 
Fax: (297) 586-9944 

E-mail address: accounting@ arubawineanddine.com 

Ladronnan di auto 
a keda deteni 



DIARAZON den oranan lat di anochi patruya policial di Montaña 
a señalá dos tipo den un auto Nissan cu un dia promé nan lo mester 
a kita for un persona na Fuik. Mesora nan a start un persecucion 
cu a bini caba na Rakabu. Polis a detené tur dos tipo sospechoso 
tambe den nan huida nan a tira un arma di candela for di auto. 
Den auto polis a bini haña un baiskel, mudes, y tambe un apto y e 
arma di candela cu tabata un pistol caliber 38. Awor nan tin cu bai 
duna cuenta y razon na Ministerio Publico pa nan actonan. 


Homber haya morto na Malpais 

WILLEMSTAD - Diarazon anochi polis mester a bai Malpais, pasobra algun habitante di e cas a bin 
descubrf un hómber morto, drumi den su propio sanger y e mes tabata bisti na djoki. Dókter di polis 
cu a yega n’e sitio a constatá morto y Fiscal mr. Angela a tuma e cadaver den beslag. Ayera mainta, a 
keda di haci autopsia pa determina causa exacto di su morto y a laga der’e inmediatamente, si mira 
cu su estado tabata basta avansa den descomposicion. 

A tuma e curpa den beslag, pasobra nan ta sospecha cu e hómber a muri bao di un circunstancia poco 
straño. Na bida e hómber tabata yama Randy Antonia, kende a nace dia 14 januari 1955 y tabata 
biba na Malpais 55. Nos sentido pésame ta bai n’e famianan di e difunto. 



Dama riba scooter a keda accidenta 


WILLEMSTAD - Diarazon atardi un auto a traha un mal trabou dilanti di dama riba un scooter 
pone pérdé control y dal abou. E dama tabata keha di basta dolor y a wórdo transportá pa poli pa 
mas tratamento. Polis di Departamento di Tráfico ta sigi cu e investigacion den e accidente aki. 



Ultimo dia di 
paga 

E cobransa di awa di 

Augustus 2007 

mester ta paga prome cu dia 

1 5 di October, 2007 



Pago via banco a wordo considera valido 
na e momento cu e suma a wordo 
registra na W.E.B. Aruba N.V. E proceso 
aki ta tuma algun dia. 

Ta paga 50 florin pa reconexion 


Si no paga e cobransa na tempo ta 
interumpi e suministro di awa. 

Ul€8 

WATER- EN 
ENERGIEBEDRIJF 
ARUBA N.V. 

Kiwanis Club di Aruba ta sradici 


KIWANIS Club di Aruba a gradici e suministra- 
dornan di biña y personanan cu durante e ultimo 
añanan a ofrece nan apoyo na Kiwanis Club di 
Aruba su evento anual pa recaudacion di fondo, 
esta e Wine and Cheese Party. 

Ta un tradicion cu cada aña tin 3 trofeo disponi- 
bel p’e boothnan mihor decora. Esakinan ta 
keda eligi entre tur e suministradornan di biña 
e anochi di e evento. 

E prome premio a bai pa “The Wine Barrel” bao 


liderazgo di Clive Faustin. E di dos premio a bai 
pa Romar Trading y e di tres premio a bai pa 
Arion Wine Co. 

E door prize grandi a bai pa WEB Aruba NV cu a 
dona e premio aki bek na Kiwanis Club di Aruba 
cu e peticion pa duna e suma na un institucion 
social local. Kiwanis Club di Aruba ta hopi gradici 
pa cu e gesto aki, pasobra ta exactamente esaki 
ta pa loke Kiwanis ta para pe. Tur fondo colecta 
ta wordo duna bek na comunidad Arubano. 


Abortd y ricibi bo coraot preferi te na 
porta di bo cas tur mainta 



Abona yama 583*1400 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Carta Abierta na Minister President Nelson 0. Oduber, 


APRECIABLE S.E. Minister Presi- 
dente Oduber, 

Nos, e firmantenan, di e carta abierto 
dirigi na su excelencia ta representa 
130 organisacion internacional, com- 
prometiendo mas di 15 miyon miembro 
incluyendo miembronan distingui di 
industrianan financiero y di entreteni- 
mento. Cu un voz uni nos ta urgi pa su 
excelencia no permiti pa delfinnan cap- 
tiva wordo exploita comercialmente 
na Aruba. 

Rond mundo hendenan ta asocia Aruba 
cu beyesa puro. Aruba ta ser mira como 
un isla magnifico, di cual su coralnan ta 
wordo admira pa hopi paisnan. Pa per- 


miti e establecimento di un facilidad cu 
delfinnan captiva den boso awanan lo 
mancha severamente Aruba su imagen 
di un isla cu ta respeta y proteha su 
naturalesa. 

De Pam Tours y Dolphin Academy ta 
bisando publico y media cu nan ta bay 
limita delfinnan di nan libertad paso 
nan ta desea di siña nos comunidad pa 
respeta naturalesa. Esaki ta e hipocresia 
riba cual e industria di delfin captivo ta 
basa ariba dje. E captura, mantenshon 
den captividad, y criadero di delfinnan 
captivo no ta representa un forma di 
educacion. E ta representa mas bien un 
forma di mal educacion, como cu e ta 


siña e comunidad cu exploitando natu- 
ralesa pa finnan lucrativo ta algo accep- 
tabel. Si turistanan bishitante di Aruba 
ta desea pa mira delfinnan y haya un 
educacion real di e bida complica di e 
animalnan aki, contrario na miranan 
na un manera controla y artificial, nan 
lo por haya e oportunidad pa miranan 
den un manera mas respetabel y menos 
invasivo, esaki ta wordo jama Dolphin 
Watching. Tin informacion ariba e 
alternativa aki ariba e red cibernetico. 

Den atrae turistanan, companianan di 
pelicula y organisacionnan financiero 
e recurso di mas grandi di cada pais ta 


su reputacion. Parando contra di cruel- 
dad contra animalnan den e “issue” di 
suma importancia aki lo beneficia boso 
comunidad y e economia di Aruba pa 
hopi aña mas venidero. 

Por fabor laga Aruba keda DOLPHIN 
FRIENDLY. Nengando permiso pa 
captura, importacion, show di delfin 
captivo, y cualkier otro pa un proyecto 
di delfin den captividad naArubaboso 
lo manda un mensahe hopi poderoso 
pa e resto di mundo--un mensahe 
tocante Aruba su respet pa naturalesa 
y su habitantenan. Firma pa 130 orga- 
nizacion internacional. 



Ganadornan di e campaña e Juice Bomb 

kleurplaten na Meta Care 


MANERA ta conoci Tropical Bottling 
Company a lansa un producto nobo 
nobo riba mercado. Esaki ta un juice 
masha dushi mes. E juice aki jama Juice 
Bomb e ta consisti di cuater sabor. E sab- 
ornan Appel, Strawberry Kiwi, Orange 


Pineapple y Lemonade. E dia cu e juice 
aki a wordo lansa riba mercado tabatin 
un conferencia di prensa na Meta Care. 
Unda hopi mucha a kleur e kleurplaten 
nan di e Juice Bomb aki. 


AyeraTropical 
Bottling Com- 
pany a anun- 


cia e ganadornan di diferente edad. E 7 
muchanan cu a gana pintando e kleur- 
platen nan masha bunita mes ta Yeilany 
di Baby Groep, Jennifer Piña cu edad 
di 4 aña, Schacsedv Patrick cu edad di 
5 aña, Bianca Suarez cu edad di 6 aña, 
Javmir Statia cu e edad di 7 aña, Zamir 
Bontekoe cu e edad di 10 aña, Stephanv 
Lewis cu e edad di 11 aña. E muchanan 


ganador por a kies un caha di e sabor 
di Juice Bomb cu mas nan a gusta. E 
muchanan di Meta Care a keda encanta 
cu nan Juice Bomb, asina ta muchanan 
di Aruba wak pa abo tambe purba e 
dushi sabornan di Juice Bomb. Pa mas 
information tocante e Juice Bomb tuma 
contacto cu Tropical Bottling Company 
riba: 585 4805. 
































AWEMainta I Diabierna 12 di Oktober 2007 


Local I 11 


Compra Aruba y B&P Interface 
Aruba a organisa curso di magazijn 


AWENDIA un servicio excelente di magazijn 
ta indespensabel, pa competi den e mercado di- 
namico di Aruba. Pa duna un servicio excelente 
mester di un educacion profesional pa traha 
eficaz y eficientemente. B&P/Interface Aruba 
NV hunto cu Compra Aruba N.V. a organisa un 
curso di Magazijn prome nivel. Na e curso aki a 
participa 20 empleado. 

Durante e curso e participante nan a siña den un 

forma hopi practico e siguiente punto nan: 

Logistica: Difinicion - Meta - Actividatnan 

Funcion di Magazijn: Meta - Tarea - Tipo-Metodo 

di particion di bo Magazijn 

Customer Service: Definicion - Meta - Elemen- 

tonan-Manejo 

Manejo di Stock; Nivel di order - Dia di order - 
Cuido di Stok 

Documentonan; Formulario di Douane B/L - 

AWB - Factura - Delivery Receipt 

Ricibi Carga y Warda: Aspectonan di Control - 

Sortia Carga - Warda Mercancia 

Medio di warda mercancia y systema di warda 

carga/lugar; Organisacion -Medio -Systema - 

Exigensia - Locacion 


Procesa order den systema; Purchasing - Proce- 
dures - Documentacion 

Proceso di piki order; Proceso administrativo y 
fysico. Transporte/Medio di transporte I; Trans- 
portacion en general. 

Despues di Curso di Magazijn I por sigui cu Curso 
Di Magazijn Avansa, y despues pa Magazijn Ma- 
nager. E curso di Magazijn Avansa ta plania pa 
cuminsa dia 14 di November proximo. 

E Curso a wordo presenta pa Sr. Elvis Zichem y Sr. 
Segundo (Boy) EcurydiB&P/Interface ArubaNV. 
Na final e curso a wordo clausura cu un test y tur 
e participante nan a pasa e test cu exito. Nan ta 
di opinion cu e curso aki a duna nan algun bon 
“tools” y hopi tips pa por eherse nan trabao mas 
mihor. Esnan cu a ribibi nan certificado ta: 
Giovanni Alders, Harold Bergrok, Andre Paskel, 
Orlando Geerman, Ryan Martis, Jeronimo Koc, 
Jamil van der Linden, Augustin Renaud, Tyron 
de Freitas, Rafael Garcia, Jhon Castillo, Rodolfo 
Geerman, Bryan Alders, Carlos Bergrok, Gregory 
Lake, Alejandro de Lange, Mario Limonier, Roge- 
lio Angela. Un palabra di felicitacion ta bai na tur 
esnan cu a ricibi nan certificado. 




SMS bo code na 6565 y 

gana mas cu 

1.000.000 PREMIO 


lmporta.nte: warda bo yieUow cap y bo men&nje 


NewYork, Miami of 

Unmp,iña t? ái 10 tuiugunNi'. 

H cu 1Y dl Dktober 2007. 


Accion di 
concientisacion 

E garoti di guia ta un simbolo internacional y den luna di 
october mundialmente nan ta pone atencion riba e dia In- 
ternacional di e Garoti Blanco. 

Manera tur aña ariba 15 di october, FAVI tambe ta pone aten- 
cion na e dia aki. Ya caba na diferente lugar rond di Aruba 
por aprecia e bannernan cu ta promove e dia Internacional 
di e Garoti Blanco. 

E aña aki FAVI ta tene e accion di concientisacion riba: Dia- 
luna, 15 di october 2007, di 8.30 te 10.30 di mainta, na Palm 
Beach 178. Meta di e accion di concientisacion di e garoti 
blanco ta: Concientiza e comunidad Arubano riba e uso y 
nificacion di e garoti di guia cu un persona visualmente in- 
capacita ta usa. Stimula e persona ciego of cu un bista limita 
pa haci uso di su garoti di guia. 

FAVI kier mustra e importancia di e garoti di guia aki, pasobra 
a tuma nota cu personanan visualmente incapacita no ta sinti 
nan mes sigur den trafico na Aruba. usando nan garoti di guia. 
Esaki por ta debi cu e garoti blanco no ta mucho conoci pa 
nos automobilistanan y e comunidad arubano. 

Durante e accion di FAVI, nos lo parti foyeto y tambe nos 
clientenan lo cruza e caminda riba zeebrapad haciendo uzo 
di un garoti di guia cu ayudo di boluntario y trahadornan di 
FAVI.FAVI ta invita bo pa bo sintonisa Tele Aruba canal 13 
diahuebs anochi pa 7or, caminda den e programa “Un rato 
Cerka Dika” 2 cliente di FAVI lo trece un mensahe pa pueblo 
tocante e garoti blanco. Tambe, FAVI lo aprecia ayudo y coop- 
eracion di un y tur riba e dia aki, cual ta 15 di october 2007, 
pa asina nos por alcansa nos metanan. 

Turquia ta condena 
Merca cu ta acusé 



resolución di 
di genocidio 


DEN gobierno turco no a cai 
nada bon cu un comision di 
Congreso mericano a aproba un 
resolucion cu ta acusa Turquia 
di genocidio di armenionan du- 
rante Prome Guera Mundial. 
Un dia despues cu un comision 
di Congreso mericano a aproba 
e resolucion, e lidernan turco a 
condena tal proceder. A pesar 
di e fuerte presion di funcio- 
narionan turco y di oposicion 
di president George W. Bush, 
e Comision di Asuntonan di 
Stranhero di Camara di Repre- 
sentante a aproba e iniciativa cu 
27 voto na favor y 21 contra. 


Bush a adverti cu e proyecto 
lo por daña e relacionnan di 
Merca y Turquia, cu ya ta tenso 
pasobra autoridadnan turco ta 
considera un ofensiva militar na 
Irak contra e rebeldenan kurdo 
cu ta refugia na e pais ey. Merca 
ta teme cu un operativo asina 
por destabiliza un di e poco 
zonanan relativamente pacifico 
di Irak. 

"Desafortunadamente, algun 
pohtico na Merca un biaha mas 
a sacrifica asuntonan impor- 
tante pa hechonan di polftica 
nacional insignificante, a pe- 


sar di tur e peticionnan pa 
nan rasona”, president Abdulá 
Gul a manifesta despues di e 
votacion. Den un comunicado, 
e gobierno turco a condena e 


voto di e panel. 

"No ta posibel pa acepta seme- 
hante acusacion di un crimen cu 
nunca e nacion turco a comete”, 
e comunicado a indica. 

"Ta obvio cu e Comision di 
Asuntonan di Stranhero di Cá- 
mara di Representante no tin 
e funcion, ni e tarea di scirbi 
historia atrobe, distorsionando 
un asunto cu ta concerni speci- 
ficamente e historia comun di 
turco y armenionan". 

E corantnan turco a denuncia 
e decision. 

"27 Mericano estupido", e corant 
Vatan a pone riba su portada, 
referiendo na e legisladornan 
cu a vota na favor di e proyecto 
di ley. 

Hurriyet a bisa cu e resolucion 
ta un "Proyecto di ley di odio". 
Bush a insisti cu Congreso pa 
nan rechasa e iniciativa, y Sec- 
retaria di Estado Condoleezza 
Rice y secretario di Defensa 
Robert Gates tambe a expresa 


publicamente nan temornan. 
Desde London, Gates a reitera 
su oposición na e resolución 
y a expresa na prensa cu e lo 
perhudica e relacionnan di su 
pais cu Turquia. 

E resolucion, sinembargo, a 
worde bon ricibi pa e president 
armenio Robert Kocharian cu 
a bisa cu su gobierno ta spera 
cu "e proceso aki haci cu Merca 
plenamente ta reconoce .... 
genocidio". 

E asunto ta referi na e matanza 
di un miyon y mei di armenio 
pa turconan otoman den época 
di Prome Guera Mundial: un 
suceso cu historiadornan a 
considera e prome genocidio 
di siglo XX. 

Turquia ta bisa cu e cifranan 
ta exagera y cu e mortonan 
tabata victima di gueranan 
civil y disturbio. Mientras tanto 
na Turquia pueblo a demostra 
contra e resolucion di e comsion 
mericano. 




»lti TWIN jIUUIIjA NM. TA lUJSIi liVDO 
FULL TIHE BENDEDORA 

REQUTSITQNAN; 

Minimo M.A.V.O Diploma 
Conosemento basko di computer 
Mester domina idiomanan: 
PapiamentOt Hulandes, Ingles i Spanjo 
Minimo 25 anja 

CONTACT: SARAH HARDEVELD MA 58Z8«flD 

































AWEMainta I Diabierna 12 di Oktober 2007 


Internacional 113 


Vaticano ta aclara cu Juan Pablo II 

nunca a pidi eutanasia 



E cardenal mexicano y ministro 
di salud di Vaticano, Javier Lo- 
zano Barragán, a aclara cu Juan 
Pablo II nunca a pidi eutanasia 
y a rechaza pa su bida worde 
alarga cu procesonan specialisa. 
Participando na un congreso 
organiza pa Instituto Nacional 
di Tumor na Milán, e cardenal 
asina a sali di e polemica exis- 
tente na e continente bieu, riba 


e ultimo momentonan di bida 
di Karol Wojtyla. 

A splica cu ta e Papa polaco 
mes a nenga di worde traslada 
pa Policlmico Gemelli di Roma 
dia 30 di mart 2005, cuater dia 
prome cu su fayecimento, pa e 
evita violencia terapeutico, kier 
men e abuso di tratamento pa 
tene un persona na bida.. 

"E’la puntra: ‘si hibami hospi- 


tal, tin forma pa mi curá?’ E 
contesta tabata: no. Anto, e’la 
bisa, mi ta keda aki mes, y mi ta 
confia den Dios”. Esaki a worde 
revela pa e president di e Pon- 
tificio Conseho pa e Pastoral di 
Operadornan di Salud. 

E’la subraya cu esaki tabata 
un rechaso di impiedad den 
sentido di "tratamentonan de- 
sproporciona y inutil". 


"Iglesia catolico semper ta con- 
tra e cultura di morto pasobra 
bida humano no ta algo cu por 
worde negocia”, e’la laga sa. 

E polemica na Italia a haya bida 
basta dia pasa pa medio di afir- 


macionnan di docter Lina Pa- 
vanelli, medico anestesista, cu 
a califica e trato cu Juan Pablo 
II a haya den e dianan prome cu 
su morto como "cierto forma di 
eutanasia". 




JOB 


OPPORl 

rUNITY 



-^rubfe 5-ti-p n.4fe iyrtLy Fir1*tirfa 


We are a maintenance service oriented company with expertise in security equipment, fire 
alarm system, electronics and electromechanical equipments serving our clients for over 7 
years. 

We have an immediate opening for: 


Teleohone ooerator - oart time - short term 


Requirements 

Perform all the related work as a telephone operator 
Customer service 
Claim attendance 
Report on daily basis 

Desired Profile 

Female, young and dynamic person. 

Minimum 1 year experience in the area. 

High skills in communicating with people. 

To follow-up each call request. 

Professional team player that understands and have the knowledge in dealing with 
customers. 

Excellent interpersonal skills. 

Excellent knowledge in Microsoft Office Professional. 

Able to work under pressure. 


We offer: 

Salary in accordance with the positions offered. 
Enthusiastic work environment. 


We are continuously seeking for highly professional staff to be part of our outstanding 
team. 

If you are interested in being part of our team, and meet the above mentioned 
requirements, please send us your resume to: applications@asap.aero Attn. Human 
Resources Department. 

Acuerdo tentativo entre 
Chrysler y sindicato 



E sindicato UAW a yega na un acuerdo provisorio cu Chrysler 
diaranson ultimo, oranan despues di a proclama un welga, 
y e mes dia cu trahadornan di General Motors a ratifica un 
convenio pa cuater aña. 

Awo ta turno di Ford, e ultimo empresa automotriz cu ta 
drenta den negociacion cu e sindicato. E president di UAW, 
Ron Gettelfinger, a bisa cu e welga contra Chrysler, lo caba 
imediatamente y cu e trahadornan lo presenta na trabao, 
na ora di nan shift. 

“E acuerdo aki tabata posibel pasobra e trahadornan di UAW 
a pone bon cla pa Chrysler cu nos mester di un acuerdo cu 
ta recompensa e aportenan cu a conduci na exito di e com- 
pania”, Gettelfinger a bisa den un comunicado. 

Gettelfinger no a duna detaye di e convenio, pero Chrysler a 
bisa cu e acuerdo provisorio ta inclui creacion di un funda- 
cion maneha pa UAW cu ta administra e cuido di salud di e 
hubiladonan. E compania no a bisa cuanto placa e lo aporta 
na e fondo. 

“E acuerdo nacional ta coherente cu e patron economico y ta 
balansa e necesidadnan di nos empleadonan y di e compania 
creando un cuadro pa mehora nos competitividad a largo 
plazo”, segun e vice-president di Chrysler, Tom LaSorda, 
den un comunicado. 

UAW a bisa cu su contrato historico cu General Motors, cu 
tambe ta inclui un fondo den un fundacion pa cuido di salud 
di hubiladonan, a worde aproba pa 66% di e trahadornan di 
produccion, y 64% di e trahadornan califica. 

E convenio, acorda dia 26 di september, despues di tres dia 
di welga, ta reduci salario di algun trahado y ta promete di 
crea cuponan di trabao na plantanan na Merca. 



Segun Jimmy Carter 

Cheney ta un ‘desaster’ pa Merca 



E ex president di Merca, Jimmy Carter, a critica 
vice-president Dick Cheney y a bisa cu esaki ta 
un “desaster” pa e pais y un “combatiente” cu tin 
un influencia excesivo den e maneho di politica 
exterior. 

Cheney tabata quivoca den hopi tema, incluy- 
endo den un discusion interno na Cas Blanco riba 
Syria, den cual aparentemente e vice-president 
ta presionando pa un actitud mas severo, segun 
Carter. “E ta un combatiente cu a evita pa sirbi 
den ehercito, y ta esun cu mas energia den e ul- 
timo diez añanan of mas, pa cumpli algun di su 
compromisonan mas antiguo, di cu Merca tin e 
derecho di aplica su poder pa medionan militar 
den otro partinan di mundo”, Carter a señala.. 
“Bosonan sa cu e ta un desaster pa nos pais”, 
Carter a bisa den un entrevista cu BBC World 
News, cu a worde transmiti diaranson ultimo. “Mi 
ta kere cu e tabata tremendamente persuasivo cu 
president George W. Bush y cu frequentemente 
e’la impone su punto di bista”, Carter a agrega. 
Ora a puntre pa su opinion riba e comentarionan 


di Carter, Megan Mitchell, un vocero di e vice- 
president republicano, a señala, “nos no ta mete 
nos mes den e tipo di retorica aki”. 

Carter, un demócrata cu tabata president di 
1977 pa 1981 y cu a gana e Premio Nobel di Paz 
nan 2002 pa su obranan di caridad, ta un fuerte 
crftico di e guera na Irak y frecuentemente a 
expresa, den publico, su criticanan di president 
George W. Bush. 

Den entrevista cu un corant, na mei, Carter a bisa 
cu e Gobierno di Bush ta e “peor di historia” den 
relacionnan internacional. 

Den e entrevista cu BBC, Carter tabata tin algun 
palabra amabel pa e Secretaria di Estado di 
Merca, Condoleezza Rice. 

“Mi tin hopi admiracion pa Condoleezza Rice 
pa duna valor na su posicion, loque e’la haci 
incluso ora e tabata na Cas Blanco bao president 
George W. Bush”, Carter a afirma, referiendo na 
e anterior papel di Rice como asesor di seguridad 
nacional na Cas Blanco. 

“Awo como Secretaria di Estado, su influencia ta 
obviamente mas cu esun prome, y mi ta spera cu 
e ta prevalece”, Carter a agrega. 



Britanico Lessing a gana Premio Nobel di Literatura 



E autor britanico, Doris Lessing, ta 
celebra su Premio Nobel cu un Gin 
Tonic. 


E novelista britanico Doris Lessing a gana e Premio 
Nobel di Literatura 2007. Asina Academia Sueca a 
laga sa. 

E academia, cu ta dicidi riba e prestigioso galardon, cu 
tin un premio monetario di 10 miyon corona sueco - 
mas o menos 1,54 miyon dolar - a califica Lessing, di 87 
aña, como un autora “di experiencia femenino, kende 
cu scepticismo, pasion y poder visionario a somete un 
mirada scerpi riba un civilizacion dividi”. 

E galardón ta di cuater di e premionan Nobel cu a worde 
entrega e aña aki como reconocemento di logronan den 
area di ciencia, literatura, economfa, y paz. 

E premio a worde entrega pa prome biaha na aña 1901, 
cumpliendo cu e deseo di e miyonario sueco, Alfred 
Nobel, segun su testament di 1895. 

Entrega di e galardon ta sosode tur aña dia 10 di de- 
cember, e dia di aniversario di morto di Nobel. 

Mas di 721.000 muher a 
worde viola na Colombia 



E actriz colombiano Diana Angel den campaña di Profamilia 


NA Colombia, mas de 721.000 
muher entre e edadnan di 13 y 
49 aña tabata victima di abuso 
sexual y di nan, como 339.000 
a worde viola prome cu nan a 
cumpli 15 aña di edad, segun 
un informe cu a sali di e organo 
estatal Profamilia, y cu a worde 
divulga ayera. 

E documento “Violencia sexual 


en Colombia”, ta indica cu den 
76% di e casonan, e agresornan 
ta conoci pa e victimanan, hopi 
di nan ta famia. E informe ta- 
bata tin como base di analisis, 
informacion di 41.344 encuesta 
haci cu muhernan hoben y 
adulto entre e edadnan di 13 y 
49 aña, di tur nivel economico, 
den areanan rural y urbano. 


“Seis porciento di esnan en- 
cuesta a worde viola, un of mas 
biaha”, segun un declaracion 
na periodistanan di Ana Vega, 
sub-director di investigacion di 
Profamilia. 

E estudio, cu ta pone e cantidad 
di victima di abuso sexual na 
721.246, ta destaca cu e muh- 
ernan mas vulnerabel ta esnan 
cu ta pasando den un conflicto 
na cas, of esnan cu ta haci traba- 
onan instabil 

Ademas a worde descubri un 
relacion entre agresion sexual 
y violencia dentro di famia, y 
a nota cu 12% di muhernan, 
cu anteriormente tabata casa 
of a mantene un relacion per- 
manente, a worde viola pa nan 
casa of compañe, specialmente 
esnan di entre 30 y 44 aña di 
edad. Muhernan na Colombia, 
ta representa 51,2% di e po- 
blacion den su totalidad, cu ta 
worde calcula na 41,2 miyon ha- 
bitante, segun e ultimo censo. 


Gerhard Ertl a gana premio 
Nobel di Quimica 2007 



E cientifico aleman Gerhard 
Ertl diaranson ultimo a ricibi e 
premio Nobel di Quimica 2007 
pa su investigacionnan riba 
quimica di superficie, segun 
informacion di Academia di 
Ciencia sueco. 

Cu 1,54 miyon dolar, e premio 
ta reconoce su estudionan riba 
kico ta socede ora moleculanan 


dal riba un superficie solido: un 
proceso cu ta importante pa e 
mundo moderno. 

“Su descubrimentonan a pone 
e base cientifico di quimica 
moderno di superficie: su met- 
odologia ta worde usa tanto den 
investigacion academico como 
den desaroyo industrial di pro- 
cesonan quimico,” e Academia a 


declara den un comunicado. 
Ertl, cu a ricibi e Nobel riba 
dia cu e’la cumpli 71 aña, ta ex 
director di Instituto Fritz-Haber 
di Berlm. 

E Academia a bisa cu su trabao 
riba con capanan individual di 
atom y moleculanan ta com- 
porta na mes riba superficie di 
catalizadornan por splica “oxi- 
dacion di hero; con e celnan di 
combustibel ta funciona; of con 
e catalizadornan den nos auto 
ta traha”. 

Esaki ta di tres di e prestigioso 
premio Nobel cu a worde en- 
trega e aña aki como reconoce- 
mento di logronan den area di 
ciencia, literatura, economfa, 
ypaz. 

E premionan Nobel a worde en- 
trega pa prome biaha na 1901, 
cumpliendo cu e testament di e 
miyonario sueco Alfred Nobel, 
inventor di dinamita. 


Avion a cai na Colombia: 
18 morto 



E 15 militarnan y tres tripulante di un avión Let 410 cu a cai 
na Colombia, a muri, segun informacion di Aeronáutica Civil 
di Colombia, cu a raporta e hayazgo di e aeronave destrui den 
un region montañoso y di mondi. 

E director di Aeronáutica Civil, Carlos Eduardo Montealegre, 
a bisa cu e avion turbo-prop fabrica na Republica Checa a cai, 
pa causanan cu ta worde investiga, den Cordillera Oriental 
di Andes colombiano, cerca di e municipio Cubarral, na e 
departamento di Meta, 55 miya di distancia for di Bogota. E 
avion, contrata pa Ehercito pa transporta un grupo di militar, 
a worde declara desapareci dialuna, ora e tabata cubri e ruta 
entre e ciudadnan di Villavicencio y La Uribe. 

E comandante di Forzanan Militar, general Freddy Padilla 
De León, a bisa cu e 18 ocupantenan di e avion a muri y cu 
a cuminsa cu e operativo di recuperacion di e curpanan, cu 
helicopter y brigadanan special. 

“E victimanan ta cinco oficial, 19 solda, y tres tripulante”, e 
oficial a laga sa. 

Padilla a descarta e posibilidad di cu e avion lo por tabata 
blanco di un ataque di gueriya. 

Den e zona, unda e accidente a worde registra, tin presencia 
di rebeldenan di FARC, e principal grupo gueriyero di e pais, 
contra cual ehercito ta mantene un ofensivo, ordena pa 
president Alvaro Uribe. 

Autoridadnan militar y aeronáutico a admiti e posibilidad 
cu e causa di e accidente por tabata e tempo hopi nubla y e 
yobida cu a worde registra den e zona. 

Deporte 


Casi colga 

Italia, Francia y 
Portugal obliga na 
gana diasabra awor 

E seleccion di Italia y di Francia, campeon y subcampeon di mundo, 
respectivamente, ademas di Portugal, segundo den e ultimo Euro- 
cup, ta obliga na gana su weganan diasabra pa sigui mantene su 
opcion di clasifica pa Eurocup 2008, na Austria y Suiza. 

Di e tres seleccion aki, cu e fin di siman aki tin un wega, e unico cu di 
momento ta clasifica ta Italia, sin embargo, no por permiti un fayo, 
ya cu Francia ta spera den e tercer lugar di e Grupo B, cu ta lidera 
Escocia cu 21 punto, un mas cu Italia y dos mas cu Francia. 

E italiano nan ta ricibi Georgia sin e delantero Alessandro del 
Piero, Filippo Inzaghi y Alberto Gilardino, pa decision tecnico, ni 
e defensa Gianluca Zambrotay Marco Materazzi, lesiona, ademas 
di Fabio Cannavaro, sanciona. Pa su parti, Francia cu a perde su 
condicion di lider den e ultimo wega despues di perde na cas con- 
tra di Escocia, lo bishita e Isla Feroe den un wega cu den teoria no 
mester pasa den pura. Tanto italiano nan manera e francesnan ta 
spera e Escocia perde contra Ucrania, ya casi sin opcion di clas- 
ifica. Otro seleccion importante cu mester gana obligatoriamente 
diasabra ta Portugal, den cual banki no por ta su seleccionador Luis 
Felipe Scolari, sanciona pa UEFA despues di dal e defensa serbio 
Ivica Dragutinovic na final di e ultimo wega. 

Sin embargo, e portuguesnan, tercer di e Grupo A cu 17 punto, dos 
menos cu Finlandia y cuatro menos cu e seleccion polaco di Leo 
Beenhakker, aunke cu un wega menos, ta conta cu tur su delanteria 
pa purba gana na Azerbaiyan. E polaconan, lidernan di e grupo, ta 
ricibi Kazajistan, mientras cu Finlandia ta hunga na Belgica. 

Den e grupo aki, e mas iguala di tur, tambe tin opcion t’e ainda 
e Serbia di e spaño Javier Clemente, cu lo bishita na Armenia. E 
serbionan ta cuatro cu 16 punto y e mesun weganan cu Portugal. 
Pa pasa, mester gana e cuatro wega cu ta keda y spera un derrota 
di e portuguesnan. Den e Grupo C, den cual e vigente campeon 
di Europa, Grecia ta lidera destaca, Tukia, tercer pero empata na 
punto cu Noruega y cu un wega menos, mester gana na Moldavia 
pa supera e noruegonan, cu diasabra no ta hunga. 

No solamente pa amistad 


Ronaldinho a bisa cu lo vota pa su compatriota Kaká 


RONALDINHO, hungador brasileño di FC Bar- 
celona spaño a bisa cu lo vota pa su compatriota 
Kaká di Milan italiano, pa wordo eligi mihor hun- 
gador di mundo pa e Federacion Internacional 
di Futbol Asocia (FIFA). E organismo maximo 
di futbol a divulga su lista di 30 hungador na e 
prestigio premio, entre nan ta ambos hungador 
brasileño, cu ta den e mihor posiciona pa obtene 
e premio. “Ami lo vota pa Kaká. El a hasi un ex- 
celente temporada den Milan. Mi lo gusta cu e 
gana”, e astro brasileño di Barcelona a bisa. 
Brasil ta prepara pa e wega contra di Colombia 


diadomingo awor den e inicio di e eliminatorio 
Sudamericano di e Mundial di Surafrica 2010. 
Ronaldinho tambe a celebra parece di nobo den 
e lista di mihor hungador cu ta integra pa cuatro 
aña consecutivo. 

“Ta ricibi cu hopi alegria e nominacion aki. Esaki 
ta demostra cu mi ta sigui mantene e mesun nivel 
durante hopi aña”, Ronaldinho a bisa. 

E hungador a ricibi e premio aki den 2004 y 
2005. Den 2006 tabata tercer lugar, patras di e 
italiano Fabio Cannavaro y di e frances Zinedine 
Zidane. 




No kier mas debate 


Luis Aragones a papia riba Raul y di su seleccion di Spaña 

! seleccionador spaño aTfutbol Luis di su rendimento cu e cosnan y tanto cia e convocatorio y despues di e weea, Dinamarcatinunhopibonteamy taen- 


E seieccionaaor spano 
Aragones, a afirma cu e permanente 
debate riba e regreso di Raul Gonzalez 
na e seleccion ta supone un flaco fabor 
na un hungador di su talento y na su ren- 
dimento y a subraya den un entrevista 
riba e website di e Federacion Spaño 
di Futbol, cu tin otro hungador cu por 
forma parti di e team nacional. 

“Na ami, ta mustra cu ta hasi un fabor 
chikito na un hungador di su talento y 


di su rendimento cu e cosnan y tanto 
debate. Paso, ademas tin otro hungador 
cu por bin na e team nacional”, Luis a 
bisa. Cu no tabata tin duda den e aspecto 
paso ta considera y ta kere cu ta hasi lo 
mihor pa e team ora ta duna un lista di 
convocado. 

Aragones, cu no a acudi na e conferen- 
cia di prensa prome cu e wega contra 
di Letonia, e pasado 12 di september, y 
solamente lo hasi declaracion den rueda 
di prensa den 
cual ta anun- 



cia e convocatorio y despues di e wega, 
a afirma cu ta un style cu ta favorece e 
team. 

“Den e momento ey ta pensa cu e mihor 
ta cu no papia. Awo ta kere cu un selec- 
cionador mester papia menos y gana 
hopi, gana hopi wega, ta compronde”, 
el a bisa. 

“No obstante, ta conveni no lubida 
cosnan cu ta lubida frecuentemente, cu 
e rival tambe ta hunga, cu e suerte ta 
hasi, cu ya no tin tanto diferencia entre 
uny otro. 


Dinamarca tin un hopi bon team y ta en- 
tre e paisnan cu menos punto cu a perde 
den loke ta bay di competicion. 

Mi ta respeta e wega di diasabra awor 
contra di Dinamarca, decisivo pa e clas- 
ificacion pa Eurocup di Austria-Suiza 
2008, Aragones ta considera cu ta un 
final cu tur loke ta supone, aunke t’e 
ainda ta keda otro compromiso. 

“Pero aunke e igualdad lo ta bon, nos ta 
bay sali pa e victoria. Nos tin e calidad pa 
gana na Aarhus, sabiendo manera sa cu 
un tabla lo ta hopi bon”, Luis a bisa. 

Ta wordo sanciona 


UEFA ta suspende Dida pa dos wega pa lo sucedido den Champions 


E keeper brasileño Dida tabata 
sanciona cu dos fecha di suspen- 
sion den Champions League pa 
a fingi un lesion despues di ta 
gedal pa un publico di Celtic cu 
a drenta den e veld den un wega 
contra Milan. 

UEFA a bay como argumento cu 
Dida na principio di conducta di 
e organismo di e futbol, na hiba 
un articulo cu ta pidi respeta e 
principio di lealtad, integridad y 
deportividad. 

Esaki a produci siman pasa ora e 
team escoces a gana 2-1 riba Milan 


di Dida na Glasgow, e publico a 
drenta den e veld na di 90 minuut 
y touch suavemente e keeper den 
e lomba y cara. 

Na principio, Dida a keda keto 
para, pero despues a sali na per- 
sigui e fanatico y diripiente a cay 
riba vloer kehando dolor. Dida 
tabata saca di e veld riba camiya y 
cu un saco di ijs riba su cara. 
Celtic tambe tabata sanciona 
cu un multa di 25.400 dollar pa 
falta di organisacion y di conducta 
impropia di su fanatico durante 
e wega. 


UEFA a determina cu Celtic mester 
paga mitar di e sancion, pero si 
den e proximo dos aña sucede un 
hecho similar, e mitar pordona lo 
ta añadi na e castigo nobo. 

Dida y Celtic tin tres dia pa apela. 
“E ta suspension absolamente 
excesivo”, e abogado di Milan 
Leandro Cantamessa a bisa. “E 
ta mustra un fayo bastante dese- 
quilibra. A pone Dida como pro- 
tagonista di e incidente, ora e 
protagonista tabata otro y esey 
no a husto desde e punto di bista 
di e logica”. 



Pa un lugar entre nan tres 

Lionel Messi, Carlos Tevez y Juan 
Roman Riquelme ta finalista pa FIFA 


FIFA a confirma diaranson e lista di nominado 
como mihor hungador di aña cu ta figura siete 
hungador di Barcelona, Samuel Eto’o, Thierry 
Henry, Lionel Messi, Rafael Marquez, Ronald- 
inho, Lilian Thuram y Deco, dos di Real Madrid, 
Fabio Cannavaro y Ruud Van Nistelrooy y e 
delantero di Liverpool Fernando Torres. 
Ademas di Messi, entre e argentino nan ta aspira 
na e premio Juan Roman Riquelme, y Carlos 
Tevez. Tambe ta sobresali e mexicano Rafael 
Marquez y e brasileño Kaká eligi e mihor hun- 
gador di Champions League, y Ronaldinho entre 
e latinoamericano nan. E seleccionadornan y 
capitan di e seleccion nacional a emiti su voto 
pa eligi e ganador y ganadora di e premio 2007 y 
FIFA a anuncia e principio di e proximo december 


e nomber di e tres finalista. FIFA, cu aña pasa a 
duna e italiano Fabio Cannavaro y e brasileña 
Marta, a desvela e nomber di e premio durante su 
gala anual, cu e aña aki lo biba su edicion 17 y lo 
celebra den e Opera di Zurich e 17 di december. 
E 30 aspirante na e premio di mihor hungador y 
e 26 candidatonan na di mihor hungadora tabata 
selecciona pa un team di experto di FIFA den 
representacion di e Comite Tecnico y di Desaroyo, 
esun di Futbol y responsabel di futbol femenino y 
di e Mundial di Federacion Internacional. 

Entre e feminino ta figura di nobo e brasileño 
Marta, distingui cu e premio aki aña pasa, hunto 
cu e mericano Kristine Lilly, finalista aña pasa, 
y e alemana Birgit Prinz, ganador den edicion 
nan anterior. 

Un tiki mas pa warda 


Joe Torre su situacion lo wordo resolvi pa otro siman 


E decision riba e suerte di e manager Joe 
Torre por wordo resulta un proceso mas 
prolonga cu e participacion di Yankees 
den postseason. E reunion pa dicidi e 
futuro di Torre lo cuminsa prome dia- 
bierna of incluso prome cu otro siman. 
Ainda no a dicidi unda lo realisa e re- 
union nan, aunke probablemente lo ta 
den e instalacion di training di spring 
training di e team na Tampa, Florida. 


Indians a saca Yankees dialuna su di 
tercer eliminacion consecutivo den e 
prome round di playoffs. E regreso di e 
doño di Yankees, George Steinbrenner, 
na su cas na Tampa diabierna a wordo 
demora debi na mal tempo y a yega hopi 
laat. No a parece na e Legends Field diar- 
anson. Desde cu Steinbrenner a bisa e fin 
di siman pasa cu ta mustra improbable 
cu Torre lo sigui den e puesto si Yankees 


no clasifica na e round siguiente, e hun- 
gadornan a conseha e doño pa conserva 
e manager cu a yuda e team supera un 
comienso di 21-29 y yega e playoffs pa 
di 13 temporada consecutivo. 

“Mi no gusta”, Mariano Rivera a bisa di- 
aranson den e vestuario di Yankees. “Mi 
no sa pakiko ta pensa di kita Torre. Ohala 
cu e bolbe”. Rivera un di e hungadornan 
clave di e team cu a gana cuatro titulo di 


world series desde 1996 pa 2000, ta den 
condicion di opta pa pasa na ta agente 
liber. A bisa cu su decision ta depende 
den parti di loke sucede cu Torre. 
“Porta ta depende hopi di esey”, el a bisa. 
“Mi kier bisa, mi tabata tanto aña cu Joe, 
cu tabata un persona extraordinario pa 
ami y mi compañero nan di team. Mi 
no ta compronde pakiko ta pone den e 
posicion ey”. 












MARIANO Rivera no ta contento paso Joe Trre por tin e dia nan 
conta como manager di Yankees, y a bisa cu e destino ta dirigi den 
I su propio futuro pa e proximo temporada. 

“Mi no ta gusta esey mucho”, el a bisa diaranson, dos dia despues 
di e eliminacion di Yankees den e playoffs. “Mi no ta compronde 
1 pakiko ta sigui pensa na laga Torre bay. Definitivamente mi ta spera 
e bolbe. Si nan puntra mi kiko mi kier, mi ta bisa pa e bolbe”. 

I E contract di Rivera tambe ta vence y por converti den agente liber. 

] A indica cu su futuro cu Yankees ta depende den gran medida di si 
: Torre regresa na e team. 

“Porta cu tin hopi di haber”, el a señala. “Mi ta hiba tanto aña cu 
, Joe, y tabata un tremendo persona cumi y cu mi compañero nan. 

»Loke mi no ta compronde ta pakiko tin cu pone den e situacion 
j aki”. Rivera, cu ta cumpli 38 aña e proximo luna, tin plan di papia 
pronto cu Torre. E pitcher, considera pa hopi como e mihor closer 
den e historia di grandes ligas, kier negocia di su contract durante e 
! spring training, pero e team a dicidi laga e conversacion pa despues 
di temporada. 

E pitcher a gana 10,5 miyon di dollar e aña aki. “Mi lo ta disponibel 
pa scucha tur oferta”, Rivera a indica, ken kier un contract pa varios - 
! aña. “Yankees tabata tin e oportunidad, pero no a hasi nada cun’e”. p 
; Ora a puntra si Yankees ta su prome alternativa, sin importa e futuro 
di Torre, el a responde: “Awo mes, mi no por bisa esey”. 

Nan ta bay sigui di cerca 


FIA lo vigila cu Fernando Alonso y Lewis Hamilton ricibi mesun trato 



UN comisario di FIA lo vigila den e Gran 
Pre di Brasil pa cu Fernando Alonso y 
Lewis Hamilton ricibi e mesun trato di e 
team McLaren den e careda cu a core pa 
e titulo mundial di Formula Uno. 

E presidente di e Federacion Spaño, 
Carlos Gracia, cu lo ta na e circuito di 
Interlago como invitado di e hefe di e 
team McLaren, Ron Dennis, a confirma e 


noticia den declaracion na e corant AS. 
“Ron Dennis a invita mi pa ta eynan pa 
mira como presidente di Federacion pa 
wak cu no tin nada di sconde”, Gracia a 
afirma. E presidente a confirma cu na 
Brasil lo tin un comisario di FIA hopi 
pendiente di cu nada malo pasa na Fer- 
nando, riba tur den clasificacion, cu ta 
unda ta produci hopi keho of situacion 
straño den e 
ultimo gran 
pre. 

E duda surgi a 


hiba e team McLaren diaranson emiti 
un comunicado den cual ta priminti cu 
na e GP di Brasil lo tin e mesun trato 
y limpiesa pa su dos pilotonan. Lewis 
Hamilton, lider di e Mundial y Fernando 
Alonso, segundo lugar na cuatro punto 
di e britanico. “E team kier laga abso- 
lutamente clar cu su politica di total 
igualdad y limpiesa lo ta e mesun den e 
careda final di Brasil diadomingo 21 di 
october”, el a afirma. 

Ron Dennis a sigura cu e dos pilotonan 
a lucha full e aña completo mesun cos, 


y cu ta asina lo ta sigui ta den e ultimo 
careda di aña, e Gran Pre di Brasil. “E 
team a permiti Fernando y Lewis lucha 
entre otro den completo igualdad, y esey 
por supueso ta sigui ta asina na Brasil”, 
Dennis a bisa. 

Fernando Alonso dos biaha campeon 
mundial, a mustra hopi rabia despues 
di e Gran Pre di China paso no a com- 
pronde pakiko a perde tempo riba su 
compañero di team Hamilton den e 
clasificacion apesar na a hasi dos buelta 
perfecto. 



Cambio den teamnan 


John Schuerholz lo bandona e posicion 
di General Manager di Braves 


E general manager di Braves pa 17 temporada, 
John Schuerholz por bandona e carga pa bira 
presidente di e team. 

Di acuerdo cu varios fuente di prensa, Schuerholz 
lo pasa su posicion na su asistente principal Frank 
Wren. Braves no a confirma nada di esaki, pero 
a anuncia un conferencia di prensa den cual lo 
anuncia algo grandi. 

Desde 1991, e teamnan di Atlanta bou Schuer- 
holz a logra record di 1,594-1,092. Casi 1600 
victoria e mayor cantidad den grandes ligas den 
e periodo di tempo ey. Su teamnan di Braves a 
logra e postseason den 14 di su 17 temporada. 
Schuerholz, ken ta e general manager cu mayor 
durabilidad den e cargo den Grandes Ligas, a 


tuma e lugar di GM den 1990, y Braves a gana 14 
titulo divisional consecutivo prome den e ultimo 
dos temporada. Apesar di esey, Atlanta a gana un 
World Series di 1995. 

Schuerholz tambe a gana World Series cu Kansas 
City na 1985 y tabata general manager e ultimo 
26 añanan. 

E manager di Braves Bobby Cox, ken a bisa cu 
lo bolbe un aña mas na cabes, lo tin cu hasi’e cu 
un GM nobo. 

Wren tabata asistente di e GM den Braves pa 
siete temporada. Prome cu esey, tabata e gen- 
eral manager di Orioles na 1999, ademas tabata 
asistente di e general manager den Marlins pa 
ocho temporada. 

Un pareha di luho 


Rafael Nadal 

E spaño Rafael Nadal y e australiano 
Lleyton Hewitt lo hunga hunto den 
double di Masters Series di Madrid, a 
informa e organisadornan. Asina mes, 
Manuel Santana, director di e torneo, a 
anuncia cu tambe e spaño Carlos Moya 


y Lleyton 

y e brasileño Gustavo Kuerten lo ricibi 
e prome invitacion tamba pa e test di 
double. “Si, mi ta bay hunga double cu 
Hewitt. Ya nos a yega di hasi’e na Mon- 
treal, y nos a pasa hopi bon, aunke tin cu 
forsa pa sigui cun’e na ingles. Despues di 


hunga 

e experiencia ey a dicidi eynan e mesun 
lugar na Madrid hunto. Pa ami ta bon 
hunga double na Madrid ya cu asina mi 
ta sirbi pa drenta den e competicion”, 
Nadal a comenta. “Pa nos ta un satisfac- 
cion cu finalmente Hewitt ta bin Madrid 


double hunto 

y hunga double cu Rafael Nadal. Hopi 
bon pa e fanatico cu ta bay ricibi esaki 
cu brasa habri”, Santana a comenta. E 
Mutia Madrileño Masters Madrid ’O 7 lo 
disputa entre 13 y 21 di october na Re- 
cinto Ferial Casa de Campo, di Madrid. 


Hewitt lo 



E inauguracion di e number uno 


Roger Federer lo habri 2008 na 
Kooyong hunto cu Fernando Gonzalez 


E suizo Roger Federer, number uno di e tennis 
mundial, lo habri e temporada 2008 den e cla- 
sico Kooyong (Melbourne), riba un superficie 
mescos cu di Australian Open, hunto cu e chileno 
Fernando Gonzalez y den ausencia di e spaño 
Rafael Nadal, number dos di e mundo. 

Federer, ganador di e Australian Open, Wimble- 


don y US Open 2007, lo drenta den Kooyong 
hunto na otro siete hungadornan. 

Ta confirma Gonzalez, Andy Roddick, Tommy 
Haas, Ivan Ljubicic, Andy Murray y e ruso Marat 
Safin y solamente falta pa cubri un lugar. 
Kooyong den e zona di Melbourne, tabata e an- 
tiguo sede di e Australian Open. 





THE CINEMAS AT PASEO 


THE BOURNE ULTIMATUM 
daily: 5:25 7:40 

DEATH SENTENCE (R) 
daily: 10:00 

THE BRAVE ONE (R) 
daily: 4:00 6:40 

matinee: 1:25 

DADDY DAY CAMP (PG) 

daily: 4:20 6:20 

NINAS MAL (R) 


(PG-1 3) 

matinee: 12:35 


3:00 


9:00 


late-show: 12:15 


late-show: 1 1:35 


matinee: 12:20 2:20 


daily: 8:20 

10:20 


late-show: 12:00 

RESIDENT EVIL: EXTINCTION 

<R) 


daily: 4:30 

6:30 

8:30 

10:30 

matinee: 12:30 

2:30 


late-show: 12:25 

THE HEARTBREAK KID (R) 
daily: 5:00 7:25 

9:50 


matinee: 12:10 

2:35 


late-show: 12:10 

THE GAME PLAN 
daily: 4:50 

(PO) 

7:10 

9:30 


matinee: 12:10 

2:30 


late-show: 1 1:50 

DRIVE 

IN 

THEATRE 


SUPERBAD (R) 

thurday & sunday 8:00 

Friday & Saturday: 8:00 & 10:30 


SUNDAY 

CAR-CRASH 

Intento ta ser haci pa core cu Farley 
Hernandez como Director di DOK 


WILLEMSTAD - Den declaracionnan pa nos 
redaccion e lider di Ningun Paso Atras Nelson 
Pierre a denuncia manipulacionnan cu ta tu- 
mando lugar actualmente pa trata di core cu ex 
Diputado Farley Hernandez como Director di 
Dok Maatschappij. 

Nelson Pierre a splica cu Farley Hernandez ta 
Director di dos compania cu ta C.D.M. Holding 
N.V. y C.D.M. N.V. 

Den luna di december di aña pasa durante di e 
coalicion forma pa PAR, Partido Nacional, N.P.A., 
MAN y M.P.K. cu tabata na mando n’e momen- 
tunan ei, a nombra dos Director interino pa un 
periodo di 6 luna considerando cu Dok tabata 
pasando den un proceso di analisis, auditoria y 
busqueda di un partner strategico. 

P’e motibonan ei a prefera di pone dos director 
interino. Na cabamento di juni 6 luna a pasa y 
Hunta Comisario a dicidi e ora ei cu nan ta bai 
nombra un Director pa C.D.M. N.V., pasobra 
Hunta Comisario a tuma over e compania y statu- 
tonan ta bisa cu C.D.M. Holding ta accionista di 
C.D.M. N.V. 

Esaki ta nifica cu ta C.D.M. Holding ta nombra 
Director di C.D.M. N.V. y no Gobierno di Corsow 
y ni tampoco of Gobierno di Corsow como ac- 
cionista. 


Loke a pasa, segun Nelson Pierre, a nombra 
Farley Hernandez como Director di C.D.M. 
N.V. despues Hunta Comisario a bolbe bin bek 
despues di algun siman y a dicidi cu mester 
nombra un Direktor pa C.D.M. Holding. P’esaki 
nombra un Director mester a aserca Bestuurscol- 
lege di Corsow. 

Hunta Comisario den su mayoria a tuma e desi- 
cion pa nombra Farley Hernandez como Director 
di C.D.M. Holding. E documentonan aki a bai pa 
Gobierno di Corsow y nan a dicidi e ora ei di toets 
e documentonan y e desicionnan na consehonan 
huridico. E experto di Gobierno, Hollander a 
cana e caminda yamando reunion di accionista y 
firma documentonan y ora tur cos tabata cla nan 
a bai Gobierno di Corsow cu e dokumentonan y 
Gobierno a confirma y honra e peticion di Hunta 
Comisario pa nombra Farley Hernandez como 
Director di C.D.M. Holding. 

Despues di 100 dia cu e nombramento aki a tuma 
lugar di ripiente Gobierno di Corsow a bin cu e 
concepto cu nan a haña conseho di un oficina di 
abogado cu ta bisa cu e procedimentonan no a 
bai bon. Pa tal motibo partido Ningun Paso Atras 
lo reuni internamente pa mira kico ta bai t’e si- 
guiente paso cu mester tuma pa evita cu abuso 
unilateral ta bai tuma lugar den e caso aki. 


Pa secuestro na Hulanda. 


Fiscal a pidi 12 aña 
pa Izaan Moeniralam 

AMSTERDAM - Ayera mainta Ministerio a ser condená caba, el a hui bai Brasil caminda 


Publico na Amsterdam a dicidi pa pidi 12 aña 
di castigo di prisón pe acusado di 51 aña Izaan 
Moeniralam pa secuestro di Claudia Melchers, 
kende ta yiu di un miyonario na Hulanda. 

Pa Fiscal, Izaan Moeniralam t’e sospechoso prin- 
cipal y cerebro tras dje secuestro cu a tuma lugar 
na Amsterdam Oud-Zuid na september di 2005. 
Ayera numa Ministerio Publico por a presentá 
e caso contra Izaan pasobra despues cu polis a 
detené su primo, kende tambe tabata envolvi y 


nan a detené na october 2005. 

Sinembargo el a bringa su extradicion y te na 
april di e aña’ki el a yega Hulanda. 

Izaan Moeniralam a confesá cu hunto cu dos 
cómplice el a secuestrá Claudia Melchers dia 12 
di september di aña 2005 na su cas y a pidi un 
rescate di 300 kilo di cocaina. 

Na lugar di cocaina, Claudia Melchers a ofrecé 
di paga 5 miyon euro despues cu nan lagué liber, 
pero nan a lagué liber sin a cobra e rescate. 


AWEMainta 


Den actitud despreciabel. 

Leeflang a retorná 
regalo di Prensa Unf 

WILLEMSTAD - Den loke por ser francamente calificá como 
un paso caracteristico pa un hende cu mentalidad megaloma- 
tico, e actual Minister di Enseñansa y Cultura banda di Salu- 
bridad Publico y Desaroyo Social (cu ta un pakete demasiado 
pisá pa hasta un hende cu talento y capacidad) a retorná e 
regalo cu Prensa Uni a duna Omayra Leeflang dia el a hasi 
loke mester a pasa pa un presentacion riba Lei di Prensa. 

Den un carta (na mal Hulandes( ,v ) cu e Minister a manda pa 
Presidente di Prensa Unf sra. Samantha Nicolaas, el a informé 
cu e ta retorando e regalo cu sra. Nicolaas a duné dia el a tene 
su disertacion riba Lei di Prensa dia 8 di september ultimo cu 
ta más cu un luna pasá. 

E Minister no a keda contento cu e atake infundá cu Presidente 
di Prensa Uni a haci den sentido cu e lei aki ta caba cu libertad 
di prensa y liber expresion di opinion. 

Segun Leeflang, un atake infundá asina ta un atake personal 
pisá riba integridad di Gobierno Central, su persona y tambe 
contra Raad van Advies cu a evaluá e lei promé cu a mandé 
pa Parlamento. 

Más aun a straña e Minister cu Prensa Um a tildé di ta caba y ta 
contra libertad di prensa siendo cu nan a invité como orador 
principal durante celebracion di Dia di Prensa e aña’ki. 

Ne ocasion ei tambe el a presentá e Lei di Prensa y a duna 
tur presente un copia pero Samantha Nicolaas no a informá 
e Minister di e critica cu prensa Um tin riba e lei, pero mas 
bien a duné un regalo. 

Un luna despues dia 9 di october, Prensa Um a haci uso di su 
derecho di libertad di expresion pa lansa acusacionnan pisá, 
pero infundá contra e lei y e Minister. 

Por lo tanto y como protesta contra su integridad guberna- 
mental e Minister a rechasá y distanciá su mes di e regalo cu 
Prensa Unf a duné dia 8 di september. 

Den su decensia enbista di un acto onbeskóp asina di e Min- 
ister di retorná e regalo, e Presidente di Prensa Uni a manda 
e regalo bék p’e Minister kende un biaha más a rechasá e 
regalo. 

Loke e escalacion di hechonan aki a produci ayera mainta 
ta cu el a mara prensa liber contra e actitud despreciabel di 
e Minister. 

( >v ) (Di un persona cu ta haci alarde di su dominio di idioma 
nos a spera cu siquiera lo a dedicá poco más atencion na 
formulacion di e carta y no scirbi cu “...bovendien heeft u 
organisatie....” y “....U hebt toen niet....” na lugar di ‘U heeft 
toen niet.loke ta produci un 3 voor nederlandse taal). 

Tabernacle of David cu 3 dia 
poderoso di sirbishi di sanacion 


E fin di siman aki Tabernacle 
of David ta organisa 3 dia po- 
deroso di sirbishinan di Sana- 
cion. Bishop Steve Meije di 
Surnam lo ta hunto cu Pastor 
Arno Boétuis den e cruzada 
poderoso aki. 

Bishop Steve Meije ta un 
homber cu Dios ta usa na 
un manera maraviyoso, y 
poderoso. 

Den sirbishinan anterior nos 
por a experencia diferente 
sanacionnanyliberacion Nos 
lo por spera cosnan grandi y 
poderoso e biaha aki tambe. 
Tabernacle of David ta invita 


Aruba henter pa bin y ricibi di 
Dios e fin di siman aki. 
Entrada ta completamente 
gratis (free) diabierna 12 y 
diasabra 13 di october, 2007 
sirbishi lo cuminsa 7:30 di 
anochi y diadumingo 14 di 
october, 2007 sirbishi lo cum- 
insa 8:30 di mainta. 

Tabernacle of David ta situa 
dilanti di Flora Market (Aveni- 
do Milo Croes). Bin manera 
bo ta, cu tur bo carga nan, 
dolor nan, tristeza.malesa 
nan, y problema nan. Entrada 
ta gratis. 


Reconstruccion di caya 

DIRECTOR di D.O.W. ta participa cu ayera, diahuebs, 11 di october, trabounan di reconstruccion 
di caminda dilanti di Cas di Cultura, Schubertstraat y Bachstraat a cuminsa. Ta calcula cu e trabou- 
nan pa cada caya lo tin un duracion di mas of menos 5 dia. E cayanan menciona lo ta sera entra 
8’or di mainta te cu 6’or di atardi. Lo haci uso di borchinan y hekinan di trafico pa indica rutanan 
alternativo. 

Nos ta pidi disculpa pa e inconveniencia cu por surgi pa motibo di trabou. 




YAMA NOS 

HOTLINE 

Z4 0R\ DISPONIBLE 


733-8477 


PA CUALKEINFORMACION 


“Festival di Buki di Mucha ta celebra su 15 aña!” 


DEN 2007 Biblioteca Nacional di Aruba ta celebra e di 15 aña di 
Festival di Buki di Mucha. Un festival cu a sa di trece lesamento 
mas serca di nos muchanan desde su inicio na 1992. Inspira pa e 
Kinderboekenweek di Hulanda - cu ya caba tin su 53 aña di exis- 
tencia - e evento aki tambe ta tuma lugar durante un siman largo 
den e luna di october y/of november cada aña y ta carga hopi biaha 
e mesun tema cu Hulanda, pero adapta na nos idioma y cultura. 
E aña aki e tema di Kinderboekenweek ta “Sub- Rosa: boeken vol 
geheimen” cu na Aruba lo bira “Ssshht! Misterio ta den buki!” 

E Festival di Buki di Mucha semper ta cuminsa cu e dia di e ap- 
ertura oficial - consistiendo di e famoso mercado di buki, e pre- 
sentacionnan rond di e tema den forma di teatro, baile y musica, 
introduccion di buki nobo y mucho mas - te na e siman unda e 
diferente autornan di Aruba, Antiyas y Hulanda ta bishita e scolnan 
di Aruba, Biblioteca Nacional Playa y San Nicolas, e librerianan 
y otro organisacionnan envolvi. E clausura di e festival ta duna 
chikito y grandi un oportunidad mas pa disfruta di e diferente 
actividadnan rond di lesamento hunto cu e autor y ilustradornan 
cu ta participa. 

Buro Maxwell ta otorga Diploma y Certificado 


DIA 5 di october a tuma lugar Profesional Basico y Avanza na y avanza riba e tereno di ha- 
entregadiCertificadoyDipoma edificio di SIMAR.E cursonan bilidad social, tecnica con pa 
di e cursonan: Supervision a contene aspectonan basico resolve problema , maneho di 



conflicto, comunicacion efec- 
tivo, instrui, motiva y coach bo 
personal efectivo, planea, tuma 
desicionnan responsible y duna 
liderazgo na un manera profe- 
sional na bo personal. E curso 
a wordo organisa pa “Buro 
Maxwell” y a wordo dirigi pa 
señor Richard Maxwell RN/ 
Docente. 

Participantenan cu a ricibi nan 
diploma pa e curso di Supervi- 
sion Avanza ta: Sra.Dionisa 
Werleman di: Mack’s Total 
Quality Services, Sra Brenda 
Croes Bareño 

y Isenia Croes di :Stichting Al- 
gemeen Pensioen Fonds Aruba 
y Letitia Campbell di: Caribbean 


Mercantile Bank.. 
Participantenan cu a ricibi Cer- 
tificado pa e curso Supersicion 
Basico ta: Sra.Vanessa Loefstop 
y Mayra Toppenberg da Silva di: 
Caribbean Mercantile Bank. 
Sra. Emely Laclé di: H.O.H. 
Sr. Ricardo Malvido Carillo y 
Sr.Bedel Monsalve Gomez di 
Mack’s Total Quality Services 
y Sr. Reginald Croes di: Thiel 
Materials 

E cursonan a bai den bon ambi- 
ente, e participantenan tabata 
hopi interactivo y a participa 
cu hopi interes. Pabien y hopi 
exito den futuro na tur e par- 
ticipantenan 


Ecotech y Ecokids ta haci donacion di kleurboek 


AYERA durante un conferencia 
di Prensa na Ecotech, e seccion 
di informacion pa muchanan 
Ecokids a haci un donacion di 
1500 kleurboek na dos funda- 
cion cu ta atende specialmente 
cu muchanan den nos comu- 
nidad. Ta trata aki di Funda- 
cion Papiamente y Fundacion 
Autismo. 

“Nos ta sinti esaki como parti di 
nos responsabilidad cu e gener- 
acion nobo, pa por educanan for 
di un edad hoben pa cu impor- 
tancia di nos medio ambiente”, 
asina Michael Paesch, encarga 
cu mercadeo y promocion di 
Ecotech a duna di conoce den 
e conferencia di Prensa. 

Ecokids ta un iniciativa di 
Ecotech cu tin como meta pa 
informa, concientisa y educa 
nos muchanan ariba e impor- 
tancia pa cuida y conserva nos 
Medio Ambiente. Den pasado 
caba Ecotech a laga traha un 
werkboekje hunto cu video pa 
scolnan y ta activo cu charlanan 
pa logra hustamente e meta 
aki. 

E kleurboek di Ecokids, banda 
di ilustracionnan, ta bin cu un 
splicacion di con e ta impor- 
tante pa re-usa y recicla. Tambe 
ta duna un bista grafico di e 


daño cu desperdicio ta causa 
na nos medio ambiente si no 
wordo deshasi di dje debida- 
mente. Tur esaki e muchanan 
ta siña mientrastanto cu nan 
ta kleur. Na final di e buki tin 
algun ilustracion cu ta splica 
cuanto tempo cada un producto 
ta tarda pa somenta for di nos 
medio ambiente. E mas leuk di 
e buki aki ta cu mayornan por 
asisti e jiu na momento di pin- 
tamento door di splica e mucha 
loke tin skirbi den e buki. 

E fundacionnan a wordo scogi 
a base di e trabou cu nan ta 
eherce. Lesamento ta algo cu 
ta bajendo perdi. Muchanan 
ta hopi mas activo cu weganan 
electronico of ta mira television 
henter merdia/atardi. Funda- 
cion Papiamente como tal ta 
hasiendo un trabou excelente 
y sumamente importante pa 
stimula lesamento y nan mester 
tur sosten. Di otro banda Funda- 
cion Autismo ta toca un prob- 
lema grandi na Aruba y ta un 
tarea enorme y tambe mester 
tur sosten. 

Atraves di e buki aki, Pueblo 
di Aruba por aporta na e dos 
fundashonnan dor di cumpra 
un di e kleurboeknan y sostene 
nan den e trabou importante cu 
nan ta bin ta hasiendo. 

Famoso ex-trainer di 
Flipper” a yega ARUBA 


RIC O’Barry a yega Aruba e siman aki y ta ofrece 
un lectura na pueblo di Aruba riba su experi- 
encianan pa cu su esfuerzo pa libera delfinnan 
captivo bek den naturalesa, riba Oct 12, 7-9pm, 
den Grand Ballroom na Westin Resort (entrada 
ta gratis). 

O’Barry, kende su storia di bida ta den pleno 
preparacion pa un pelicula na Hollywood, pa 
hopi anya a traha como buceador y stuntman den 


Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 

pa aña 


CliL- Cu.LilUirlJ.eL 



Bishita nos pagina di internet na 

www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 

**Si bo no tin credit csrd, manda nos un email na 
orders@your-connexion.com cu bo datoran personai 


propaganda y pelicula, inclusivo den dos di James 
Bond, “Never say Never Again”, y “Thunder Ball”, 
cu a gana un Academy Award pa su filmacion bao 
awa. Ademas e tawata hunga e rol di e vet den e 
famoso tv-serie “Flipper” y tawata e trainer di e 5 
delfinnan cu tawata hunga e rol di “Flipper”den 
e mesun serie aki. 

Ric 0‘Barry a funda “Dolphin Project” dedica na 
rehabilita y libera delfin captivo y educa hende 

_ mundialmente tocante e situa- 

cion precario di delfin captivo. 
Te aworaki e la logra libera 24 
delfin, y a lansa un campaña in- 
ternacional contra e industria di 
delfin captivo. E ta wordo com- 
para cu “the Horse Whisperer” 
pa su abilidad pa compronde 
emocion y necesidad di animal- 
nan cu e ta traha cu ne. 

Na 1993 e la logra un di su pro- 
yectonan di mas extraordinario: 
pa libera e ultimo delfin captivo 
na Brasil y reuni e delfin back 
cu su mama den naturalesa. 
O’Barry a traha pa rehabilita y li- 
bera delfin captivo den America 
Central, Sur Americay Caribe, y 
na diferente ocashon riscando su 
mesun bida. 

O’Barry a recibi e prestigioso 
Environmental Achievement 
Award, presenta na dje pa e 
Committee for the United Na- 
tions Environmental Program 
(US/UNEP). Awendia O’Barry ta 
e specialista di Mammal Marino 
pa Earth Island Institute, un or- 
ganisacion ambiental na Estados 
Unidos. Entre e objetivonan di 
Earth Island ta pa stop com- 
mercio di delfin mundialmente. 
Ademas Ric O’Barry ta represen- 
ta un coalicion di 4 organisacion 
cu ta trahando pa stop e ma- 
tanza di delfin na Japon: Earth 
Island Institute, Animal Welfare 
Institue, In defense of Animals, y 
Elsa Nature Conservancy ( www. 
SaveJapanDolphins.org) 

Su buki “Behind the dolphins 
smile” a wordo publica na 1989. 
Su segundo buki “To Free a Dol- 
phin” na 2000. 

Henter pueblo di Aruba ta cor- 
dialmente invita pa assisti na e 
lectura aki. Pa mas informacion 
por tuma contacto cu Giolina 
Henriquez na 5924048 of na 
AMMFgiolina@gmail.com . 

Dos acusado a sali liber debi cu nan 
procesverbaal no tabata cla 


Ayera e acusado Oslin A. Kock a 
aparece dilanti Corte di Husti- 
cia, unda e ta ser acusa di e haci 
su mes culpabel na destrui un 
auto di polis cu un boter. 

Fiscal ta bisa cu dia 3 di februari 
2007, polis a detene, como cu 
un testigo a bisa cu el a tira un 
boter riba auto di polis. 

Polis a ser’e dia 3 di februari 
y dia 13 Fiscal a lague bai, y a 
duna un citacion p’e presenta 
ayera den Corte, locual tambe el 
a haci. E testigo cu a mir’e tira 
e boter, tambe a firma e acusa- 


cion. Fiscal ta bisa cu el a haya 
3 carta y den un di e cartanan 
no por proba cu tabatin intento 
di destruccion di un auto di 
polis. Fiscal ta bisa cu e proces- 
verbal, no ta suficiente y ta pidi 
Huez pa lague liber. Ademas e 
acusado a presenta na Corte y a 
bisa cu e no a tira boter. El a bisa 
Huez tambe cu 6 polis a bula 
riba dje y a maltrate. 

Huez durante cu el a impone 
e castigo a bisa cu e proces- 
verbalnan no ta completo y ta 
tres carta el a haya y a declara 


e acusado Oslin Kock liber. 
Otro acusado cu tambe cu a 
keda den libertad ta Abel A. 
Melano, kende a wordo atrapa 
ta horta den un auto na Sea- 
port. Acusado Melano ta acusa 
pa dos caso, esta uno di 10 di 
februari di un ladronicia di den 
un auto Toyota unda el a horta 
300 florin, y un otro intento di 
ladronicia di un auto dia 18 di 
september ultimo. Huez ta bisa 
cu e procesverbalnan nunca 
a drenta. Segun e cartanan 
cu Huez a haya, un testigo a 


Tres luna pa muher 
haya cu pasaport falso 


AYERA mester a aparece di- 
lanti Corte e acusado Jaiwanti 
Devi Abraja, kende ta acusa di 
e purba drenta Aruba cu pasa- 
port falso. 

E acusado no tabata presente, 
como cu el a wordo deporta 
caba, despues di 10 dia cu e 
tabata sera. 

Fiscal ta bisa cu mientrastanto, 
polis a entrega den e caso aki, 
un bon procesverbal cu foto di 
pasaport completo. Tambe de- 
claracion di e acusado, kende ta 
bisa cu e tabata sa cu e pasaport 
ta falso y e no t’e persona cu tin 
den e pasaport. 

Mirando e demanda p’e castigo- 
nan aki, Fiscal a pidi un castigo 
di 3 luna. E abogado mes no 
tabata tampoco den Corte ay- 
era, pero a manda su defensa 
pa Huez. E ta bisa cu e acusado 
ta biba na Guyana, unda cos 
ta malo. 

Locual Huez a bisa cu tur de- 
fensa ta mescos. Huez ta bisa 
cu e procesverbal ta bon, y e 
pasaport ta falso. Pero teniendo 
cuenta cu e acusado a admiti 
esaki, Huez a impone dos luna 
di prison, cu nunca e muher aki 


lo sinta, pasobra manera men- 


ciona, e no ta na Aruba mas. 


AD 

GRADICIMENTO 

Pa medio di e anuncio aki nos ta gradici tur esnan 
cu a compaña e famia na momento di fayecimiento 
y entiero di nos defunto stima 



Trecillia Faustin 

Mihor conoci como “Mai” 

Tambe gradicimento na tur e personanan cu a manda 
flor, krans, telegram, tarheta y yamadanan telefonico. 
Un danki especial na pastoor Ramon cu a hasi 
un bunita ceremonia y tambe Pastoor esperance 
lucien y Deurfort. 

Un danki na tur e pastoornan di otro 
Iglesia cu a duna nan sostén. 

Un danki na Serlimar y famia Simeus y Lily. 

Masha danki pa e gran sostén ricibi 

Danki na nomber di henter famia. 


PATRES 



haye ta horta den un auto, y a 
detene y entregu’e n’e bewaker- 
nan, kendenan na nan turno a 
entregu’e na polis. Segun e pro- 
cesverbal, e testigo no a firma 
e acusacion. E acusado ni a 
presenta den Corte ayera, como 


cu e tabata liber caba. E doño di 
e auto a duna keho, tampoco no 
a firma e denuncia. Den e caso 
aki, mescos cu esun prome, 
unda e procesverbal no tabata 
cla, Huez a laga e acusado, Abel 
Melano den libertad. 


Mementomorl Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Laga tur locual, cu ta sperami ta bunita, 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 
Laga tur locual mi ta laga=tras keda bunita 
y laga esakinan termina den tur buniteza.” 

Cado Wever 

Cu inmenso tristeza na nos curazon, nos ta participa fayecimento di: 


Alfred Geerman 

mihor conoci como: “Eddy” 
na edad di 56 aña 

Na nomber di su: 

esposa: Josefa "Calista" Geerman-La Rosa 

yiunan: Joseany y Marcel Illes-Geerman 

Adelin y Randall Trimon-Geerman 
Andre y Melissa Geerman-Lacle 
Jearitza Geerman 

nieta y nietonan: Austin y Justin Illes 

Isaac y Isalys Isaqienne Geerman 
Abigail y Randerly Trimon 

mama: Sra.Vda. Justina "Machi Tina" Geerman 

suegra: Sra.Vda. Viola La Rosa-Trinidad 

rumannan, swa y cuñanan, tanta y omo, ihanan, sobrino y sobrinanan, 
primo y primanan, comer y compernan y demas famia ta invita tur 
amigo, bisiña, conoci y coleganan di Serlimar pa asisti na e acto di 
entiero cual ta tuma lugar dialuna 15 di october 2007 pa 4'or di atardi 
saliendo for di Misa Inmaculada Concepcion pa santana catolico na 
Santa Cruz. E resto mortal lo ta reposa for di 2'or di atardi den Misa 
Inmaculada Concepcion na Santa Cruz. 

Adres pa condolencia: Kas Ariba 53-A 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 

Homber basta burachi coriendo riba brommer, 
poniendo bida di hende na peliger 


Polis ta haya informacion diara- 
zon anochi, cu lo tin un homber 
basta bao di influencia di alco- 
hol na un establecimento y cu 
e tin intencion di bai asina mes 
cu e brommer. 

Central di Polis a manda polis 
mesora n’e sitio pa evita cu e 
homber aki lo bai core y pone 
bida di hende na peliger. 

Ora cu e patruya a yega n’e lu- 
gar, un testigo ta bisa polis cu 
el a bai caba. Polis a bai tira un 
bista den Weststraat y a mire ta 


Polisnan ta scual 
chofer cu ta core 
iresponsabel, y 
no ta detene 

Polis diarazon madruga, duran- 
te patruya ta haya informacion 
cu lo tin un homber coriendo cu 
su curpa pafo di e auto, esta e ta- 
bata sinta riba e porta di chofer. 
Tambe e no tabatin e stuurwil 
wanta, y supuestamente su pi- 
anan lo no tabata yega n’e pedal 
di e auto. Polis a bai y ta mire na 
altura di Mambo Jambo. 

Ta trata di un van blanco, cu 
tabata coriendo rond. Ora cu el 
a mira polis, e chofer, K.C.N di 
21 aña, a falta respet pa polis y 
a bisa nan:”F...k you”. 

Polis a pare y a duna un bon 
scual pa su comportacion, tanto 
den trafico como su insulto na 
polis, pero pa motibo inexpli- 
cable no a detene. 



HOTLINE 


733-8477 


Digicel 

Spáru Mlf. HééJa Mé3 . 



core swai riba caminda. 

Nan a sigui su tras y a logra pare 
den Wilhelminastraat. Ta trata 
di e homber C.I.L. di 47 aña, 


naci na Aruba, kende tabata 
asina burachi cu no por ni siki- 
era para riba su pianan. Polis a 
detene y a hibe warda. 


AD patres 

“Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita, 

Laga tur locual mi ta laga’tras keda bunita 
y laga esakinan termina den tur buniteza” 


A fayece cristianamente: 



Jaco Henriquez 

Mihor conoci como:”Jaco” 

“Jaco trahado di mesa di kwihi y trahado di boto” 
* 14 Januari 1928 +09 Oktober 2007 


Na nomber di su 

yuinan: Sra.Vda. Aida Wernet y yuinan y Simon Rasmijn 

Eva y Pedro Croes y yuinan 
Oscar y yui, 

Dina y Jan Voz y yuinan na Hulanda 
Beto y yuinan, 

Suzy y Jan v. Veen y yuinan 
Rudolfo y yuinan na Hulanda 
Rafael y yuinan na U.S.A. 

John y Ivonne y yuinan na Hulanda 
Sheron y yuinan 
Edith y yuinan 
Glen na Hulanda 

Rumannan: 

Lena y Pif Albertzs y yuinan 

Chona y Rosa Henriquez y yuinan 

Ofelia y Henk Compagner y yuinan na Hulanda 

Lucia Winterdaal na Hulanda 

Amigonan di cas: 

Luis Albertzs, Rolando Henriquez, 

Ronny Winterdal, Pol y Fina Pieterzs 

Su nieto y nietanan, bisanieto y bisanietanan 
y demas famia: Henriquez, Wester, Wernet, Croes,Voz, v. Veen, 
de Mey, Erasmus, Camacho, Geerman, de Cuba, 
Albertzs, Compagne, Thijzen, Marcuñe, 
Winterdaal, Vrolijk, Tromp, Gomez, Rasmijn, 
Jacobs, Werleman, Walter, Gesterkamp, 

Yarzagaray, Boekhoudt. 

Nos ta pidi nos desculpa si den nos tristeza nos por a lubida un ofo otro 
familiares. 

Ta invita tur amigo, bisina, y conoci pa asistl na e acto di entiero di 
“Jaco” cual lo tuma lugar Diasabral3 di Oktober 2007, pa 4'or di 
atardi saliendo for di Misa Sagrado Corazon na Savaneta pa 
santana catolico na Savaneta. E restonan mortal di “Jaco” lo reposa 
for di 2'or di atardi den Misa Sagrado Corazon na Savaneta. 

Adres pa condolencia: Diahuebs 11 Oktober 2007 

na Ad Patres Funeral Home, San Nicolas 
di 7’or pa 9’or di anochi 

Nos ta lamenta cu despues di entiero nos no por ricibi bishita di 
condolencia na cas. 


Mementomorl Funeral Home N.V. 

Yolanda - Leo - Eugene 
Tel: 5833358 - Fax: 5837711 

“Den Bo, Señor, mi ta busca mi refugio.” 

Ps. 31:1 

A fayece cristianamente na edad di 39 aña, nos nieta, yiu, ruman, 
mama, sobrina, tanta, cuña y prima stima: 



Gwyneth Wever y Etienne Alders 
Gwayne Wever 
Maria Henriquez 
Roberto Kock 

Eddie Kock y Maria Henriquez y famia 
Randy y Dorothy Kock y yiunan 
Michell Kock 
Eugene Britten y famia 
Frida Henriquez y Brigida Kock 
Silda Kock y famia 
Glenn Wever 

Ivan, Daissiree, Glembert, Haishell, Thari, Christa 
sobre sobrinonan: Glendrick Dirks y Carlienne Kock 
omo y tantanan: Coby y Deta Henriquez y yiunan 

Sylvia Henriquez y yiunan na Hulanda 
Lupe y Mariela Henriquez y yiunan 
Roly Henriquez y yiunan 
Zaida Henriquez y yiunan 
Stella y Efe Lacle y yiunan 
Jaime Henriquez y yiu na Hulanda 
Tuda Henriquez y yiunan 
Pamela Henriquez y yiunan 
Marco y Ninita Kock y yiunan 
Sra.Vda. Aura Heronimo 
Edna Kock y yiunan 
Pedro y Mariana Kock y yiunan 
Imelda y Oslin Quijada y yiu 
Vera y Dennis Oduber y yiunan 
Lucia y Viviano Krozendijk y yiu 
Evelina, esposo y yiunan 
Jolanda y Randy Arends y yiunan na Texas 
madrinanan: Gloria Maduro y Zaida Henriquez 

padrino: Coby Henriquez 

ihanan: Anais Tapia 

Damaris Alberts na Hulanda 

amistadnan cerca: Mama Sonia Willems-Viva, Mayra Kelly, 

Tico Brete, Reina Dirksz, Maggy Dirks 
amigo stima di famia: Miguel Sabina na Miami 

famia: Kock, Henriquez, Wever, Werleman, Tromp, 

Soliana, Everon, de Cuba, Alders, Kelly, 

Webb, Gamarra, Hart, de Koning, Jacobs, Tapia, 
Wolff, Abrahams, Orman, Heiland, 

Arends, Hoevertsz, Lacle, Faro, Oduber, Quijada, 
Krozendijk, Donata, D’Aguiar, Willems, Dirks, 
Helder, Viva, Vrolijk, Alberts, Croes, Gomes, 
Hassel, Heronimo demas famia ta invita tur amigo, bisiña y conoci pa 
asisti na e acto di entiero cual ta tuma lugar diabierna 12 di october 
2007 pa 4'or di atardi saliendo for di Misa Inmaculada Concepcion 
pa santana catolico na Santa Cruz. E resto mortal di Ilk lo ta reposa 
for di 2'or di atardi den Misa Inmaculada Concepcion na Santa Cruz. Ta 
deseo di famia pa tur hende bin bisti na color alegre. 

Na lugar di flor of krans un donacion pa “Un Bon Causa” lo ta 
altamente aprecia. Lo tin un box disponibel den Misa pa e bunita gesto 
aki. 

Adres pa condolencia: Siribana 12 (Santa Cruz) 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. Nos kier a pidi nos disculpa si nos por a lubida un 
of otro famia den nos tristeza. 


Na nomber di su: 
yiunan: 

mama: 

tata: 

rumannan: 


welanan: 

cuña: 

tata di su yiunan: 
sobrino(a)nan: 

B&P/ INTERFACE ARUBA N.V 

TRAINING AND CONSULTANCY 


We are pleased to announce our training schedule for the month of October2007. 
We can also provide these trainings as, customized In-Company training. 


► Public Speaking (Starting October 15) 

► Customer Service & 

Handling Complaints (starting october ió) 

► Creative Problem Solving (startm g october 22 ) 


For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


«4 


TA BENDE 


GMC Safari 1991 
den bon condicion cu 
sound system di 1800 watt 

Quad Racer Sigma 
semiautomatic 250 cc military 
green practicamente nobo. 

Pa mas informacion yama 
7330664 


iMIMalnfa 

Nos c-mail: 

iiodcia (f iiwunainlii.coiTi 

IM: 583-1400 
Fai: 583-1444 


Animal'Rishts Aruba 

EMERGENCY PHONE NUMBERS 

Vd£riM)' Semces: 585 0400 Pkk up of irjured mm\s or 

ammals to k euthanized 

Contrenas VcterinaE>-: 5870^17,5874467,993 0404 
taabik: 5821720 

Weekmd cmergency: 5)11 Advise nhidi dactor on mll 

Amnol Sbehen 5821623 Lastmort 

Serlimar: 584 5080.584 6L52,534 6456 Pick up dcad mmh 

We save, we care, we educate! 

Mayor y culpabilidad 

Pa por cu muchanan caprichoso ta dificil, pero 
algun mayor ta haya cu e parti mas duro ta di 
enfrenta nan mesun duda. No ta inusual cu 
mayornan di muchanan caprichoso ta lucha cu 
sentimentonan di culpabilidad of duda propio cu 
e constante enfrentamentonan na cas. 
Desafortunadamente hopi mayor a worde 
informa pa "expertonan" cu maneha mucha 
mester ta algo facil pa esunan cu ta haci'e 
corectamente. Esey ta laganan cu un condena 
propio intenso ora cosnan no bai manera mester 
ta - nan a planea di ta mayornan amoroso y 
efectivo, lesando storia pa nan angelitonan den 
piyama prome cu nan bai drumi. Pero e 
diferencia entre bida manera e ta, y bida 
manera e mester ta bira un realidad 
depresionante. Si bo ta enfrentando e tipo di 
depresion aki den bo bida, laga mi dunabo tres 
siguranza. 1. no ta bo falta; 2. no semper lo ta 
asina dificil; y 3. probablemente bo ta haciendo 
un miho trabao cu bo mes ta kere. 

Estadisticanan ta mustra cu mayoria di mucha 
caprichoso despues ta bira adultonan determina, 
respetabel, y trahador duro, cu no por kere 
algun di e cosnan cu nan tabata haci. Te hasta 
lo bo por mira e dia cu bo yiu rebelde di antes lo 
asercabo pa conseho, cansa di e enfrentamento 
cu su mes yiu caprichoso. Esey ta e satisfaccion 
final di e mayor conciente. 



tabeo rsat/fe=. 

MEDICAL / HOME HEALTHCARE 

B0 C0NECCI0N CU M ERCA 

SHOP ONUNE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 

TIPO Dl CAMBIO OFICIAL 

Valido pa 12 di Oktober 2007 


PlacaExbc ) 

BankRaperen 

VUsseLerv CheqLe 

ReisQiequeen 

(XerBoekirgen 

Berte 

na 

Pitiico 

USDollar 

177 

178 

180 

CANDdlar 

1.80 

182 

184 

Engelse Pond Sterling 

3.57 

3.62 

3.68 

Z/vtseseFrankperCHF. 100 

150.77 

15149 

152.29 

NedArt Gdden perANG. 100 

96.00 

100.00 biljetten 100.20 
chq./o/ertoel<ing 100.00 

J apanseyenperj PY. 10.000 

150.10 

15147 

152.99 

Euro per XEU. 100 

250.60 

252.89 

255.43 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


lCjjAries 21 Mrt -20 Apr 

No ta suficiente pa bisa loke bo por 
haci. Bo mester mustra cu ta bale la pena. E 
no ta facil pero e ta posibel. 


rffiWTaUrO 21 Apr- 20 Mei 

Decisionnan financiero ta 
recompensabo, sigur lo bo topa hende 
interesante. Oportunidadnan cu nunca bo a 
soña ta aparece dilanti’bo. 


M 


Geminis 


21 Mei - 20 Jun 


Bo por facilita e cosnan si bo bisa un 
hende exactamente loke bo tin den mente. 
Comunicacion ta e clave di exito den negoshi. 


Cancer 21 jun - 20 jui 

Ora e mesun eventonan negativo 
ripiti, sigur cu bo ta bai riba mal rumbo. Ta ora 
pa bo wak si bo ta haci cambionan. 


JKl Leo 21 Jul -20 Aug 

Ora bo sinti cu bo falta motivacion ta 

ora pa recharge bo baterianan. No lague pa 
despues. Mientras mas liher bo reacciona, 
mihor. 


9 Virgo 21 Aug - 20 Sep 

No ta facil comparti espacionan 
specialmente si bo ta ocupa. Algun cambio 
organizativo por contribui na logre. 




Libra 21 Sep- 20 Okt 
No lo ta facil satisface e demandanan 
personal y profesional na mes momento. Cu 
cierto pasenshi lo bo logra un balans feliz. 



IO 21 Okt -20 Nov 
Tareanan repetitivo no ta esunnan 
mas atractivo, pero mester haci nan. Si bo no 
por delega, bo mester hacinan. 


£ 


Sagitario 21 Nov 


20 Dec 


Algo of un hende ta lagabo corda 
riba pasado y ta bira dificil pa sigui bai dilanti. 
Purba soluciona e asunto aki di biaha. 


Capricornio 21 Dec 20 j an 

■th Bo mente tin e tendencia pa fantasea 
y concentracion ta dificil. No bula bai leu, 
concentra! 



Aquarius 21 j an 20 Feb 

Si bo kier convence otronan pa 
dunabo un chens bo mester ta sigur 100% 
di loke bo kier y por haci. Traha den logra un 
mayor autoconfianza. 


Piscis 21 Feb - 20 Mar 
Ora bo ta den un entorno profesional, 
purba pa bo no wordo afecta pa problemanan 
personal di otro hende. Mihor cu bo por haci ta 
hala leu y laga e cosnan flow. 


Aboita y rJcffrj bo corant proferi te na 
porta di bo «s tar malnta 

Kandal, CAMBODIA: Campesinonan Cambodiano riba buffalo ta core durante un careda na e festival di Pchum Ben, e festival di 
morto, na e pueblo di Vihear Sour, na e provincia di Kandal. Campesinonan di e pueblo di Vihear Sour ta organiza e careda di buf- 
falo durante e festival cu ta dura 15 dia den conmemoracion di e cas di spiritu Neak ta. 


Alviana Davina Arends lo representa 
ARUBA den e certamen Little Universe 
2007 na Republica Dominicana 


FOR di oficina di Mundo Infantil nos a 
ricibi informacion cu e simpatica joben- 
sita Alviana Arends ta preparando den 
tur aspecto pa asina por representa nos 
isla Aruba na e certamen Little Universe 
2007 cu lo tuma lugar di 15 pa 26 di 
November na Republica Dominicana. E 
certamen aki ta bou direccion di Nery’s 
Diaz cu ta encarga cu certamennan di 
taya manera Miss Teenage Panamer- 
cana Y Miss Amber Mundial. 

Ya caba tur preparacion ta wordo haci 
pa asina e hobensita aki representa nos 
isla dignamente na Sto . Domingo. 

Alviana ta un chiquitin di 5 aña cu ta 
gusta modela, canta & baila. Un mucha 
cu no tin miedo di enfrenta un publico 
ya cu Alviana recientemente a conquista 
e titulo di 2nda finalista durante e cer- 
tamen di Baby Model na Rep. Domini- 
cana. Alviana ta pertenece na e skol di 
moda cu ta Chazz Models y manera 
semper Srta Chastity Hodge ta ocupa 


ya caba cu e preparacion di Alviana pa 
asina e duna un bon presentacion aya 
na Rep. Dominicana y nos sa cu den 
man di e profesionalnan cu ta tras di 
Alviana su preparacion, e lo luci sigur 
den exterior. 

Gastonan di participacion no ta barata 
y pesey mes Alviana su crew ta prepa- 
rando un dinner gala party diaranson 
dia 7 di November na Alladin Theater. 
Prijs pa kaarchi ta unicamente Afl. 
50,00 y ta obtenibel tambe yamando 
5927119. 

Durante e anochi aki aparte di e cum- 
inda dushi lo tin tambe shownan special 
y Alviana lo luci algun di su bistirnan cu 
e lo luci na Rep. Dominicana. 

Alviana y su crew kier a manda un danki 
na tur esnan cu ya caba ta yudando e : 
Su Mami y Papi, Tio George , Tanchi 
Esme, Juff Chastity, Tambe Rudolfo y 
Annie di Alladin Theater, Jesus , An- 
drew Curiel y tur su amistadnan cu ta 
judando e. 



Nos Mundo Loco 


Drip di vodka ta mantene 
homber na bida 

Un pashent hopi malo a ser man- 
teni na bida na Australia dor di dune 
vodka via un drip. 

E homber di 24 aña cu a bebe 
veneno den un intento di suicidio, 
tabta ser trata mientras e ta den 
coma na Queensland. 

Dokternan a setup e drip despues cu 
nan alcohol medicinal a caba. Nan a 
usa e vodka como un antidoto contra 
e veneno. 

Dr. Todd Fraser di e hospital a bisa: 
"E pashent a ser duna loke por ser 
considera 3 standard glas di bebida 
cada ora via e sistema di drip, pa 
tres dia consecutivo den e unidad di 
intensive care. 

"Afortunadamente pa e homber, e 
tabata den un coma induci medica- 
mente pa e gran parti di su malesa. 
Pa e ora cu ela lanta for di e coma, 
mi ta kere cu su wayaba lo mester 
a pasa.” 

E homber a pasa 20 dia den e hos- 
pital promer di a permitie sali. 

Bendedor ta 
duna nier 

Un homber Mericano a pasa 4 aña 
ta warda pa un nier, solamente pa 
haya un donor pa casualidad na 
su porta. 

E bendedor Jamie Howard a ofrece 
un di su niernan despues di a puntra 
Paul Sucher dikon e no por a afford 
un stof zuiger nobo. 

Sr. Sucher cu a pasa 3 aña riba 
dialyse, awor ta bisa cu e ta sinti su 
mes bon di salud mescos cu promer 
cu su niernan a faya. 

Mientras su nomber a ser poni riba 
e lista di espera na e Universidad di 
Colorado, su nomber nunca a subi 
den e lista den 2.5 aña. 

Tur esey a cambia ora sr. Howard di 
Idaho Falls a bati na su porta. 

Pero e no tabata facil convence e 
dokternan ya cu nan a kere cu placa 
a cambia di man pa e nier. 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Democracia, libertad y derechonan humano 
e liña di maneho di CDI 


AWEMAINTA a logra haya 
un copia di e rapport di e re- 
union di lidernan di e Central 
Democratanan Internacional 
(CDI) cu a tuma lugar na Roma 
di 19 pa 21 di semptember pasa 
y caminda Mike Eman a keda 
elegi como un di e vicepresi- 
dentenan di e organizacion 
aki. E motto di e reunion teni 
algun dia pasa tabata “Liber- 
tad y Seguridad, hunto desde 
e centro”. Mester menciona cu 
den e caso aki Aruba pa medio 
di Mike Eman, lider di partido 
AVP ta e unico pais chikito cu 
a logra haya e vicepresidencia, 
ya cu tur e otronan ta pertenece 
na paisnan mucho mas grandi 
cu nos isla.Sigur esaki ta un 
muestra cu CDI tin un confi- 
anza grandi den e trabaonan, 
ideanan y vision di e votegetter 
mas grandi di Aruba hunto cu 
su partido, caminda nan ta wak 
den Mike Eman un persona cu 
por contribui grandemente cu 
e organizacion aki.E reunion 
aki a trese cabeznan di Estado 
y Gobierno, como tambe lider- 
nan di oposicion di mas di 70 
partidonan y movimentonan 
basa riba e inspiracion cris- 
tian, centrista, humanista y 
reformista na Europa, America 
Latina, Asia, Africa y Merca. E 
reunion a wordo presidi pa Pier 
Ferdinando Casini, Presidente 
di CDI, bao auspicio di e partido 
UDC di Italia cu ta pertenece na 
CDI, y CDI mes. 

Por lesa den e rapport cu CDI 
a update su liña politico riba 
e prinicipal retonan politico, 
social y ideologico cu nos socie- 
dadnan ta confronta awendia, 
y ademas a aporba unanime- 
mente e documento riba “Segu- 
ridad y Libertad” proponi pa e 
comite ehecutivo di CDI. 

E documento aki ta refleha e 
doctrina politico di CDI riba 
un aspecto cu ta cada bes mas 
importante den e sociedad di 
awendia: seguridad (cual ta e 


mayor amenazanan awendia, 
con pa combati esakinan, etc) 
y e relacion entre seguridad 
y libertad. CDI ta considera 
seguridad como un garantia 
pa libertad y libertad como e 
fundeshi di seguridad. E de- 
batenan claramente a identi- 
fica terorismo como e amenaza 
principal na e momentonan aki 
pa libertad y a investiga ki met- 
odonan mester wordo aplica y 
cual principionan mester guia 
nos sociedadnan pa confronta 
e fenomeno aki.Miembronan di 
CDI tambe a focus riba e rol di 
partidonan politico den e esta- 
blecimento di un sociedad liber 
y democratico (insistiendo den 
e rol positico di e partidonan 
basa riba balornan contrario 
na partidonan basa riba un 
identidad specifico) y riba e rol 
di CDI den e consolidacion di 
democracia. 

Eleccion di autoridadnan nobo 
Pier Ferdinando Casini a wordo 
elegi unanimente como Presi- 
dent di CDI y Vicente Fox como 
Co-President. Adicionalmente a 
elegi 15 Vice Presidentenan mas 
dos ex officio Vice presidentnan 
di e comite ehecutivo di CDI. 

E Comite Ehecutivo di CDI ta 
consisti na e momentonan aki 
di e siguiente personanan: 
President: Pier Ferninando 
Casini (Italia); Co-President: 
Vicente Fox (Mexico); Sec- 
retario Ehecutivo: Antonio 
Lopez-Isturiz (Spaña); Vice 
Presidentnan: 1. Jorge Konder 
Bornhausen (Brasil), 2. An- 
dres Pastrana (Colombia), 3. 
Lourdes Flores Nano (Peru), 4. 
Juan Luis Seliman (Republica 
Dominicana), 5. Mike Eman 
(Aruba), 6. Tomas Jocelyn-Holt 
(Chile), 7. Abbas Alfassi (Mo- 
rocco), 8. Afonso Dhalakama 
(Mozambique), 9. Jose De 
Venecia (Filipinas), 10. Luis 
Marquez-Mendez (Portugal), 
11. Viktor Orban (Ungria) 


Peter Hintze (Alemania), 12. 
Mariano Rajoy (Spaña), 13. 
Mikulas Dzurinda (Slovakia), 

14. Ivo Sanader (Croacia), 

15. Wilfried Martens (Ex of- 
ficio, Belgica), 16. Manuel 
Espino Barrientos (Ex officio, 
Mexico), 17. Tesorero: Armin 
Laschet (Alemania).Secretario 
Ehecutivo andhunto: Mario 
David (Portugal).Banda di 
esaki a acpeta 4 partido nobo 
como miembro di CDI manera 
a wordo dicidi unanimemente 
pa e reunion di Lidernan. Ta 
trata aki di: - Mouvement de 
Libération du Congo (MLC), Re- 
publica Democratica di Congo, 

- AccionNacional (APG) Guinea 
Equatorial, - Country of Law di 
Armenia, - Democratic Party 
di Romania, - HDZ Party di 
Croacia. 

Resolucionnan 

E siguiente resolucionnan a 
wordo adopta: - Riba pris- 
oneronan politico y transicion 
democratico na Cuba; - Riba 
eleccionnan na Republica Do- 
minicana; - Riba e consolida- 
cion di democracianan na Asia y 
e rol di ASEAN; - Riba e victoria 
di e partido Istiqlal den e elec- 
cionnan parlamentario na Mor- 
roco; - Riba e cambio climatico; 

- Riba terorismo di ETA; - Riba 
Libano; - Riba Venezuela; - Riba 
Angola. 

Segun e rapport e Reunion di 
Lidernan a marca un meta den 
e desaroyo di e liña di reforma 
di CDI, ofreciendo un punto pa 
focus pa e partidonan centrista, 
cristian democrata, humanista 
y reformista di henter mundo. 
Promer cu e reunionnanan a 
cuminsa, Hefenan di Estado y 
di Gobierno, lidernan di partido 
y otro representantenan dis- 
tinguido a wordo ricibi oficial- 
mente na e Placio Presidencial 
Quirinale door di President di 
Italia, Giorgio Napolitano. El a 


ofrece un discurso di bon bini 
na e miembronan di CDI y a 
congratula e organizacion pa su 
defensa di e balornan basico di 
un sociedad y su principionan 
como tambe su accionnan na fa- 
bor di e desaroyo di democracia 
rond mundo.Adicionalmente, e 
Hefenan di Estado y Gobierno, 
como tambe lidernan di partido 
y representantenan di CDI a 
wordo ricibi oficialmente pa Su 


Santidad Papa Benedicto XVI na 
su residencia oficial na Castel 
Gandolfo dia 21 di september. 
Papa Benedicto XVI a cuminsa e 
oficialnan di CDI y a bendiciona 
e miembronan participando 
den e Reunion di Lidernan. El 
a ofrece palabranan di curashi 
y a expresa su apoyo na e com- 
mitment di CDI pa cu democ- 
racia, libertad y derechonan 
humano. 


Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

GRADICIMENTO / INYITATION 

Pa medio di esaki nos kier a gradici tur famia, amis- 
tadnan y conocinan cu di un of otro manera a mustra 
nan atencion durante fayecimento y entiero di: 



Edwin RolandoTromp 

“Eddy” - “Pacheco” 

Un danki di curazon pa staf y personal di Ambulance, 
Dr. Essendaal, Pader Bouman pa e bunita respons, 
Alberto Kock, na Yolanda, Leo y Eugene di Memen- 
tomori Funeral Home y tur cu tabatin atencion y amor 
pa nos defunto stima. Tambe na tur cu a manda flor, 
krans, telegram, kaarchi y yamadanan. Boso atencion, 
presencia y amor duna na nos defunto stima tabata un 
gran Consuelo pa nos. 

Alavez nos kier a invita pa compaña nos na tres santo 
sacrificio di misa pa descanso di nos defunto stima: 

Diabierna 12 di october 2007 pa 6:30 di atardi na 
Misa Santa Anna na Noord 
Diasabra 13 di october 2007 pa 7:00 di anochi na 
Misa Santa Anna na Noord 

Diadomingo 14 di october 2007 pa 9:00 di mainta 
na Kapel Monte Calvario na Tanki Leendert 

Boso presencia ta altamente aprecia 

Na nomber di su mama, rumannan y demas famia 

Diabierna 12 di Oktober 2007 I AWEMainta 



TEIEVISION14-15INCH 
STEREO SYSTEMS 
HOME THEATRES 
FRIGIDAIRES 
WASHERS 


k 


bolokier 

ganaimi 





COFEE MAKERS 
RICECOOKERS 
BIENDERS 
DRYERS 



STOVES 


10 % 


1 


Y MUCHO MAS SMALL APPLIANCES!!! 

BUSCAILABEL CORA OF BLAUW Y PROVECHA! 
ESIIN CU BIN PROMER TA BEBE AGUAIIMPI! 

